text:
Ame Kae Ðo Miafe Haa?
Yehowa Ðasefowo fe habɔbɔ si li egbea dze dɔ gɔme tso fe 1800 fe feawo me. Ɣemaɣi la, Biblia nusrɔ̃vi ʋɛ siwo nɔ Pittsburgh, Pennsylvania, le United States, te Biblia me dzodzro moveviɖoɖotɔe. Wotsɔa sɔlemehawo fe nufiafiawo sɔna kple nu si tututu nye Biblia fe nufiafia. Wote nu siwo ŋu wokena ɖo la tata ɖe agbalẽwo, nyadzɔdzɔgbalẽwo kple magazine si woyɔna egbea be Gbetakpɔxɔ
Bible nusrɔ̃vi dovevienu mawo dometɔ ɖeka ŋkɔe nye Charles Taze Russell. Togbɔ be Russell xɔ ŋgɔ le Biblia fiafia dɔa me ɣemaɣi eye wònye Gbetakpɔxɔ magazinea ŋlɔla gbãtɔ hã la, meɖo subɔsubɔha yeye anyi o. Tsã la, woyɔa wofe fufofoa be Biblia Nusrɔ̃viwo. Russell kple Biblia Nusrɔ̃vi mamlɛawo fe taɖodzinue nye be yewoana amewo nanya nu tso Yesu Kristo fe nufiafiawo ŋu ahadze Kristo-hame si nɔ anyi le fe alafa gbãtɔ me la fe afɔɖofewo yome. Esi wònye Yesue ɖo Kristotɔnyenye anyi ta la, eyae míebuna be enye míafe habɔbɔa ɖola.


c: text/html

text:
Ŋɔŋlɔ Kɔkɔeawo—Xexe Yeye Gɔmeɖeɖe (Esi Me Wogbugbɔ To Le Ƒe 2013 Me)
Dzro Xexe Yeye Gɔmeɖeɖe si nye Biblia si gɔme woɖe wòsɔ pɛpɛpɛ eye exexlẽ le bɔbɔe la fe akpa vovovoawo me.
Mawu Ƒe Nya La Me Nya Vevi Aɖewo
Kpɔ ŋuɖoɖowo na nyabiase vevi 20 le Biblia me.
NYABIASE 1
Ame Kae Nye Mawu?
NYABIASE 2
Aleke Nàwɔ Asrɔ̃ Nu Tso Mawu Ŋu?
NYABIASE 3
Ame Kae Ŋlɔ Biblia La?
NYABIASE 4
Ðe Biblia Wɔ Ðeka Kple Dzɔdzɔmeŋutinunya?
NYABIASE 5
Nyati Vevi Kae Le Biblia Me?
NYABIASE 6
Nya Kae Biblia Gblɔ Ði Tso Mesia La Ŋu?
NYABIASE 9
Nu Ka Tae Amegbetɔwo Kpea Fu?
NYABIASE 10
Ŋugbe Kae Biblia Do Ku Ðe Míafe Etsɔme Ŋu?
NYABIASE 11
Nu Kae Dzɔna Ne Ame Ku?
NYABIASE 12
Ðe Mɔkpɔkpɔ Li Be Míagakpɔ Kukuawoa?
NYABIASE 13
Nu Kae Biblia Gblɔ Tso Dɔwɔwɔ Ŋu?
NYABIASE 14
Aleke Nàte Ŋu Awɔ Ðoɖo Ðe Wò Nuwo Ŋu Nyuie?
NYABIASE 15
Aleke Nàwɔ Akpɔ Dzidzɔ?
NYABIASE 16
Aleke Nàwɔ Anɔ Te Ðe Dzimaɖitsitsi Nu?
NYABIASE 17
Aleke Biblia Ate Ŋu Akpe Ðe Wò Ƒomea Ŋui?
NYABIASE 18
Aleke Nàwɔ Ate Ðe Mawu Ŋu?
NYABIASE 19
Nya Kawoe Le Biblia Ƒe Agbalẽ Vovovoawo Me?
NYABIASE 20
Aleke Nàwɔ Be Biblia Xexlẽ Naɖe Vi Geɖe Na Wò?
Ŋɔŋlɔ Kɔkɔeawo—Xexe Yeye Gɔmeɖeɖe Ƒe Ŋgɔdonya
Lɛta si tso Xexe Yeye Biblia Gɔmeɖeɖe Kɔmiti gbɔ.
Xlẽ Biblia Le Internet Dzi
Xexe Yeye Gɔmeɖeɖe la nye Biblia Kɔkɔe la fe gɔmeɖeɖe si sɔ pɛpɛpɛ, eye egɔmesese hã le bɔbɔe.
Biblia-gbalẽwo Ŋuti Nuŋlɔɖi
Àkpɔ Biblia-gbalẽwo katã fe ŋkɔwo kple nyatakaka vevi bubuwo abe wo ŋlɔlawo fe ŋkɔwo, tefe si woŋlɔe le, kple ɣeyiɣi si woŋlɔe la le aɖaka sia me.
Biblia Me Nyawo Dife
Biblia me nya kple nyagbe alafa geɖe kple mawunyakpukpui siwo me wodze le.
Biblia Me Nya Tɔxɛwo Gɔmeɖefe
Nya tɔxɛ aɖewo siwo wozã le Biblia me kple gɔmesese si le wo ŋu.
Xexe Yeye Gɔmeɖeɖe fe Megbenyawo A
Akpa sia ana nàkpɔ nu si ta nàte ŋu aka ɖe Xexe Yeye Gɔmeɖeɖe Biblia dzi.
Xexe Yeye Gɔmeɖeɖe fe Megbenyawo B
Le akpa sia àkpɔ anyigbatatawo, nyatakakaɖakawo, ɣeyiɣi si me nuwo dzɔ fe tatawo, kple nɔnɔmetata siwo ana nàse Biblia la gɔme ɖe edzi.
B14-A
Nuwo Ƒe Dzidzewo Kple Ga
B14-B

robotstxt: allowed

filter: keep


text:
NU XƆASI SIWO LE MAWU ƑE NYA LA ME | LODODOWO 7-11
“Mègana Wò Dzi Natrɔ Ðe Aga O”
Yehowa fe mɔfiamewo ate ŋu akpɔ mía ta. Gake hafi woaɖe vi na mí la, ele be míade asixɔxɔ wo ŋu le dzi me. (Lod 7:3) Ne Yehowa subɔla aɖe ɖe mɔ efe dzi trɔ ɖe aga la, aɖe mɔ Satana fe ayemɔwo naɖee bɔbɔe. Lododowo ta 7 lia fo nu tso ɖekakpui aɖe si ɖe mɔ efe dzi blee la ŋu. Nu kae míate ŋu asrɔ̃ tso efe vodadawo me?
Satana dzea agbagba be yeato míafe sidzenu atɔ̃awo dzi ahe mí ɖa le Yehowa ŋu ade nu gbegblẽ wɔwɔ me
Nunya kple gɔmesese akpe ɖe mía ŋu míakpɔ ale si gbegbe nu gbegblẽ wɔwɔ agblẽ nu le mía ŋu la adze sii eye woakpe ɖe mía ŋu míafo asa na gbɔgbɔmefɔkuwo


text:
NU SI AKPE ÐE ƑOMEWO ŊU | VIHEHE
Srɔ̃ Ale Si Nàgbe
KUXIA
Viwò di godoo be nàwɔ nane na ye evɔ wò hã nègbe. Ɣesiaɣi si wòbia nane nègbe la, enɔa fu ɖem na wò ʋuu ɖeko wògloa wò. Naneke meli nègblɔna alo wɔna wòdzea akɔ anyi o, eya ta ɖeko nèva gblɔna na ɖokuiwò be yeawɔ efe didia dzi nɛ ne yeavo. Ne efe fuɖenamea va ti kɔ na wò la, ɖeko nènaa ta mlɔeba.
Àte ŋu ana viwòa nadzudzɔ nu sia wɔwɔ. Gake gbã la, na míakpɔ nu siwo ta wòle be nàtɔ afɔ to sesĩe ne viwò wɔa nu sia la ɖa.
NU SI WÒLE BE NÀNYA
Ne viwòa be yeawɔ nane nègbe la, menye ɖe nèle tame sẽm le eŋu o. Dzila aɖewo malɔ̃ ɖe nya sia dzi o. Woagblɔ be ele be nàdzro nu me kple viwòa, aɖe nu me nɛ alo nàda nyawo kpɔ kplii. Eye woagblɔ be nàfo asa na efe didiwo gbegbe, elabe ana wòado dziku.
Enye nyatefe be ne viwòa bia nane alo be yeawɔ nane nègbe la, ate ŋu ate ɖe edzi le gɔmedzedzea me ya. Ke hã, esia ate ŋu afia nu vevi aɖee, eyae nye be menye nu sia nu si wòdi le agbe me lae wòakpɔ o. Gake ne ènaa ta viwòa la, ke èle ŋusẽ si le asiwò abe dzila ene me gbɔdzɔm, eye èle viwòa fiam hã be wòawɔ vinugbe alo nugbenugbe ɣesiaɣi si wòle nane dim tso asiwò. Ne eva ɖo afi aɖe la, ado dziku ɖe ŋuwò ne ebia nane nègbe. Ðe ɖevi ate ŋu ade bubu si dze la edzilawo ŋu ne wonaa ta bɔbɔea?
Èle viwòa dzram ɖo be wòava zu sɔhɛ kple ame tsitsi ɖɔʋu. Ne viwòa bia nane nègbe la, ke èle ale si wòate nanewo eɖokui la fiamee. Ne ɖevi srɔ̃ nu vevi sia la, anɔ eme be ne eva tsi la mana ta ne wodo atike vɔ̃ɖi zazã alo matrewɔwɔ fe susu ɖe egbɔ o.
Ne viwòa bia nanewo nètea ŋu gbena la, ke èle ehem be wòava nye ame tsitsi ɖɔʋu. Ðɔkta David Walsh gblɔ be: “Nyatefeae nye be, mí ame tsitsiwo gɔ̃ hã míafe asi mesua nu siwo míedi la dzi ɣesiaɣi o. Eya ta ne míewɔa nu sia nu si mía viwo di la na wo la, ke mímele kpekpem ɖe wo ŋu be woatsi ava nye ame ɖɔʋuwo o.” *
NU SI NÀTE ŊU AWƆ
Wò susu nènɔ wò taɖodzinua dzi. Èdi be viwòa nava zu ame tsitsi si su te, si tea ŋu ɖua eɖokui dzi eye wòakpɔ dzidzedze le agbe me. Ne èwɔa nu sia nu si wòdi la nɛ la, maɖo taɖodzinu ma gbɔ gbeɖe o. Biblia gblɔ be “ne ame aɖe wɔ vinugbee na efe kluvi tso ɖevime la, ava ɖu afetɔ [ɖe edzi] emegbe.” (Lododowo 29:21) Eya ta ne ègbe be yemawɔ viwòa fe didi aɖewo dzi nɛ o la, èle hehe nyui aɖe namee. Hehe sia nana viwòa magblẽ naneke le eŋu o, ɖe wòaɖe vi nɛ boŋ.
Ne viwòa bia nane nègbe la, tɔ afɔ to sesĩe. Menye viwòa hatie nènye o. Eya ta ne viwò bia nane nègbe la, mehiã be nàva nɔ nu me dzrom kplii kaka abe ɖe wòhiã be wòada asi ɖe edzi hafi ene o. Ne ɖeviwo va le tsitsim la, ehiã be woana “hehe wofe nugɔmesese fe ŋutetewo to wo zazã me, bene woade vovototo nyui kple vɔ̃ dome.” (Hebritɔwo 5:14) Eya ta naneke megblẽ le eŋu be nàɖe nu me na viwòa o. Gake mehiã be nàva nɔ nu si tae nègbe na viwòa be wòagawɔ nane o la me ɖem nɛ atraɖii o. Ne wò kple viwòa míenɔa nya ʋlim la, ɖeko wòabu wò nyawo be wonye susu ko dom nèle ɖa.
Tɔ afɔ to sesĩe. Viwòa ate ŋu anɔ kuku ɖem kakaka alo anɔ vinugbe wɔm be nàlɔ̃ na ye. Ne afe mee miele la, nu kae nàte ŋu awɔ? Agbalẽ aɖe gblɔ be: “Ðe ɖokuiwò ɖa le ɖevia ŋu. Gblɔ nɛ be, ‘Ne èdi be yeafa avi la, fae, gake nyemedi be masee o. Yi xɔ me nàfa avia, ne èfae vɔ ko la nàva.’” (Loving Without Spoiling) Le gɔmedzedzea me la, afɔtɔtɔ to sesĩe alea ate ŋu asesẽ na wò, eye viwòa hã malɔ̃ nu na wò o. Gake ne eva kpɔe be ɖe nètae bla edzi goŋgoŋgoŋ la, anɔ asi ɖem le nuwɔna ma ŋu vivivi.
Mèganɔ viwòa fe didiwo gbem ko be yeatsɔe aɖee fiae be yee dzi o
Da sɔ. Mèganɔ viwòa fe didiwo gbem ko be yeatsɔe aɖee fiae be yee dzi o. Ke boŋ na ‘amewo nanyae be nugɔmeselae’ nènye. (Filipitɔwo 4:5) Àte ŋu alɔ̃ faa awɔ viwòa fe didiwo dzi nɛ ɣeaɖewoɣi ne wosɔ eye menye efe vinugbe alo nugbenugbee tae o.—Biblia fe gɔmeɖose: Kolosetɔwo 3:21.
^ mm. 10 Agbalẽ si me woɖee tsoe nye No: Why Kids


text:
Nu Kae Mawɔ Ne Dzinyelawo Gbe Wo Nɔewo?
Nu si nàte ŋu awɔ
Gblɔ wò seselelãmewo na wo. Na dziwòlawo nanya ale si wofe nyametsotsoa te ɖe dziwò alo na nètɔtɔe. Ðewohĩ woaɖe nu si le dzɔdzɔm la me na wò si awɔe be wò dzi nafa vie.
Ne dziwòlawo mete ŋu kpe ɖe ŋuwò o la, ɖewohĩ àte ŋu agblɔ wò nyawo na xɔ̃wò kpɔnutefe aɖe.—Lododowo 17:17.
Ƒo wo katã ta la, àte ŋu agblɔ wò nyawo na Fofowò si le dzifo, ame si ‘
ɖoa to gbedodoɖa.’ (Psalmo 65:3) Gblɔ wò dzimenyawo nɛ “
elabena eléa be na” wò.—1 Petro 5:7.
Nu si mele be nàwɔ o.
Mègalé dziku ɖe dɔ me o. Daniel ame si dzilawo gbe wo nɔewo esime wòxɔ fe adre la gblɔ be: “
Dzinyelawo nye ɖokuitɔdilawo. Womebu mía ŋu alo nu si wofe nyametsotsoa ate ŋu agblẽ le mía ŋu la ŋu o.”
Nu kae wòagblẽ le Daniel ŋu ne egbe be yemadzudzɔ dzikudodo ahaɖe asi le nyaa ŋu o?—Kpekpeɖeŋu: Xlẽ Lododowo 29:22.
Nu ka tae wòade Daniel dzi wu ne etsɔ edzilawo fe nuwɔna wɔ ami si ɖe ŋutii?—Kpekpeɖeŋu: Xlẽ Efesotɔwo 4:31, 32.
Ƒo asa na nuwɔna siwo agblẽ nu le ŋuwò. Denny gblɔ be: “
Nu te ɖe dzinye eye melé blanui esi dzinyelawo gbe wo nɔewo. Medo go kuxi geɖe le suku eye mege le dodokpɔ dzi fe ma me. Le ema megbe la ... Mezu agbodzalu le míafe sukuxɔa me eye medaa kɔ kple sukuviawo.”
Viɖe kae nèsusu be Denny kpɔ tso eme esi wòzu agbodzalu hedaa kɔ kple amewo?
Aleke nuxlɔ̃ame si le Galatiatɔwo 6:7 akpe ɖe ame siwo le abe Denny ene la ŋu be woafo asa na nuwɔna siwo agblẽ nu le wo ŋu?
Exɔa ɣeyiɣi hafi míeŋlɔa nu siwo do vevesese na mí la be. Ke hã, ne nuwo va le ɖɔɖɔm ɖo vivivi la, agbea agava nɔ na wò abe ale si ko wònɔ tsã ene.


text:
Nya Kae Biblia Gblɔ Tso Gbɔdɔnuwɔnawo Kpɔkpɔ (Porno) Ŋu? Ðe Nane Gblẽ Le Dzeɖoɖo Tso Gbɔdɔdɔ Ŋu To Internet Dzi Ŋua?
Ale si Biblia ɖo eŋui
Biblia mefo nu tso amamaɖeɖenuwo kpɔkpɔ (porno), dzeɖoɖo tso gbɔdɔdɔ ŋu to internet dzi kple nuwɔna mawo fomevi bubuwo ŋu tẽe o. Gake ena míenya ale si Mawu sena le eɖokui me ku ɖe nuwɔna siwo doa ame siwo meɖe wo nɔewo fe gbɔdɔdɔ kple gbɔdɔdɔ ŋuti susu totrowo ɖe ŋgɔ ŋu la kɔtɛe. Na míakpɔ mawunyakpukpui siawo ɖa:
“Miwu miafe ŋutinu siwo le anyigba dzi, le agbe gbegblẽ nɔnɔ, makɔmakɔnyenye, gbɔdɔdɔ fe dzodzro, dzodzro vɔ̃, kple ŋubiabiã, si nye trɔ̃subɔsubɔ, la gome.” (Kolosetɔwo 3:5) Gbɔdɔdɔnuwɔnawo kpɔkpɔ (porno) metsia dzodzro vɔ̃wo nu le ame me o, ɖe wònana dzodzro vɔ̃wo nyɔna ɖe ame me boŋ. Enana be ame zua ame makɔmakɔ alo ame foɖi le Mawu ŋkume.
“Ame sia ame si yia edzi nɔa ŋku lém ɖe nyɔnu aɖe ŋu, si na wòdzroe la, ewɔ ahasi kplii xoxo le efe dzi me.” (Mateo 5:28) Gbɔdɔnuwɔnawo kpɔkpɔ nyɔa susu vɔ̃wo ɖe ame me eye wòkplɔa ame dea nu manyomanyo wɔwɔ me.
“Migana woayɔ [gbɔdɔdɔ fe] agbe gbegblẽ nɔnɔ kple makɔmakɔnyenye fomevi aɖeke alo ŋukeklẽ ŋkɔ teti gɔ̃ hã le mia dome o, abe ale si ko wòdze ame kɔkɔewo ene.” (Efesotɔwo 5:3) Mele be míayɔ gbɔdɔdɔ fe agbe gbegblẽ nɔnɔ atsɔ afe fe teti gɔ̃ hã o, ʋuu keke míahayi ekpɔ ge alo nu xlẽ ge tso eŋuti o.
“Ŋutilã fe dɔwɔwɔwo dze fãa, eye woawoe nye agbe gbegblẽ nɔnɔ, makɔmakɔnyenye, . . . kple nu siawo tɔgbiwo. Mele nu xlɔ̃m mi ku ɖe nu siawo ŋu do ŋgɔ, abe ale si mexlɔ̃ nu mi do ŋgɔ ene be, ame siwo wɔa nu siawo la, womanyi Mawu fe fiaɖufe la dome o.” (Galatiatɔwo 5:19-21) Mawu bua ame siwo kpɔa gome le gbɔdɔnyawo gbɔgblɔ le telefon dzi, gbɔdɔnuwo ɖoɖo ɖa to telefon dzi, alo dzeɖoɖo tso gbɔdɔdɔ ŋu to Internet dzi me be wonye ame makɔmakɔwo kple ame foɖiwo. Ne míenɔa nu siawo wɔm la, ate ŋu ana be Mawu magakpɔ ŋudzedze ɖe mía ŋu kura o.


text:
Aleke Yesu Ƒe Vɔsa Nye “Tafe Na Ame Geɖewo”?
Ale si Biblia ɖo eŋui
Yesu dzie Mawu ato aɖe amegbetɔfomea alo axɔ nɛ tso nu vɔ̃ kple ku si me. Biblia gblɔ tso Yesu fe ʋu si wokɔ ɖi la ŋu be enye mía tafe. (Efesotɔwo 1:7; 1 Petro 1:18, 19) Eya tae Yesu gblɔ be yeva be “yeatsɔ yefe agbe ana wòanye tafe na ame geɖewo.”—Mateo 20:28.
Nu ka tae wòhiã be woana “tafe na ame geɖewo”?
Wowɔ amegbetɔ gbãtɔ Adam wònye ame deblibo eye nu vɔ̃ aɖeke menɔ eŋu o. Mɔnukpɔkpɔ nɔ esi be wòanɔ agbe tegbee, gake ebu mɔnukpɔkpɔ sia esi wòda Mawu fe se dzi. (1 Mose 3:17-19) Esi wòdzi viwo la, viawo nyi nu vɔ̃ fe dome tso egbɔ. (Romatɔwo 5:12) Susu sia tae Biblia gblɔ be Adam ‘dzra’ eya ŋutɔ kple viawo wozu kluviwo na nu vɔ̃ kple ku. (Romatɔwo 7:14) Esi wònye be Adam fe viwo katã nye ame madeblibowo ta la, wo dometɔ aɖeke mate ŋu agbugbɔ nu si Adam bu la afle o.
Mawu fe dɔme trɔ ɖe Adam fe dzidzimeviwo ŋu le mɔkpɔkpɔmanɔamesi fe nɔnɔme si me wole la me. (Yohanes 3:16) Gake Mawu fe ʋɔnu dzɔdzɔe dɔdrɔ̃ wɔe be Mawu mate ŋu aŋe aɖaba afu nu gbegblẽ wɔwɔa dzi alo atsɔe ake ne susu aɖeke meli o. (Psalmo 89:14; Romatɔwo 3:23-26) Mawu lɔ̃ amegbetɔwo, eya ta ena nane si dzi wòanɔ te ɖo le se nu atsɔ wofe nu vɔ̃wo ake wo ahaɖe nu vɔ̃ ɖa keŋkeŋ. (Romatɔwo 5:6-8) Tafe lae nye nu si wòna le se nu.
Aleke tafea wɔa dɔe?
Le Biblia me la, nya “tafe” lɔ nu etɔ̃ siawo ɖe eme:
Enye fexexe.
—4 Mose 3:46, 47.
Enana woɖea amewo alo ɖea asi le wo ŋu.
—2 Mose 21:30.
Esɔna kple nu si ta wole fea xem ɖo la fe home. *
Kpɔ ale si nu siawo dze le Yesu Kristo fe tafevɔsaa me ɖa.
Fexexe. Biblia gblɔ be “ho gã aɖee wotsɔ fle” Kristotɔwo. (1 Korintotɔwo 6:20; 7:23) Ho gã mae nye Yesu fe ʋu si wotsɔ “fle amewo tso to sia to kple gbegbɔgblɔ sia gbegbɔgblɔ kple ame fomevi ɖe sia ɖe kple dukɔ sia dukɔ me na Mawu.”—Nyaɖeɖefia 5:8, 9.
Ðeɖe. Yesu fe tafe la dzie “woto ɖe mí” tso nu vɔ̃ si me.—1 Korintotɔwo 1:30; Kolosetɔwo 1:14; Hebritɔwo 9:15.
Esɔna kple nua fe home. Yesu fe vɔsaa fe kpekpeme sɔ pɛpɛpɛ kple nu si Adam bu, si nye amegbetɔ fe agbe deblibo. (1 Korintotɔwo 15:21, 22, 45, 46) Biblia gblɔ be: “Ale si ko ame ɖeka [Adam] fe tomaɖomaɖo na ame geɖewo zu nu vɔ̃ wɔlawoe la, nenema kee to ame ɖeka [Yesu Kristo] fe toɖoɖo me hã woana ame geɖewo nazu ame dzɔdzɔewo.” (Romatɔwo 5:19) Esia na ale si ame ɖeka fe ku ate ŋu axe fe ɖe nu vɔ̃ wɔla gbogbo aɖewo ta la me kɔ keŋ. Le nyatefe me la, Yesu fe vɔsa nye “tafe si sɔ ɖe enu ɖe amewo katã ta,” efia ame siwo katã aɖe afɔ siwo hiã ale be wòaɖe vi na wo la ta.
—1 Timoteo 2: 5, 6.
^ mm. 11 Le Biblia me la, Hebrigbe kple Helagbe me nya si gɔme woɖe be “tafe” lɔ nane fe home, efe asixɔxɔ alo home si woxe ɖe eta ɖe eme. Le kpɔɖeŋu me, Hebrigbe me nya ka·pharʹ fia be ‘woatsyɔ nu nu dzi.’ (Genesis 6:
Srɔ̃ Nu Geɖe Wu
Nuka Tututue Nye Biblia fe Nufiafia?
Tafe La—Mawu fe Nunana Gãtɔ Kekeake
Nukae nye tafe la? Viɖe kae wòate ŋu ahe vɛ na wò?


text:
NUSƆSRƆ̃ 6
Vi Kae Hadede Kple Mía Nɔvi Kristotɔwo Ðena Na Mí?
Ne ehiã be míazɔ to avetsu dodowo me, alo ne yame fe nɔnɔmewo mede ame dzi o hã, míedzea agbagba dea Kristotɔwo fe kpekpewo edziedzi. Togbɔ be agbemekuxiwo ɖea fu na Yehowa Ðasefowo eye ɖeɖi tea wo ŋu vevie le ŋkekea fe dɔwɔɖui wɔwɔ vɔ megbe abe ame bubuwo ke ene hã, nu ka tae wodzea agbagba foa fu kple wo nɔvi Kristotɔwo?
Enana míeléa nɔvisi. Esi Paulo nɔ nu fom tso ame siwo míedea ha kplii le kpekpeawo me ŋu la, egblɔ na mí be “míanɔ mía nɔewo ŋu bum.” (Hebritɔwo 10:24) Nya sia fia be “míafe susu nanɔ mía nɔewo ŋu,” alo be míanya mía nɔewo nyuie. Eya ta apostolo Paulo fe nya siawo de dzi fo na mí be míatsɔ ɖe le eme na mía nɔewo. Ne míeva nya mía nɔvi Kristotɔwo nyuie la, míeva kpɔnɛ be wo dometɔ aɖewo do dzi to nɔnɔme sesẽ siwo me tom míawo hã míele la me, eye woate ŋu akpe ɖe mía ŋu be míado dzi.
Enana míedzea xɔlɔ̃ vavãwo. Menye ame nyanyɛwo koe ame siwo míefoa fu kple le míafe kpekpewo me la nye o, ke boŋ xɔlɔ̃ veviwoe wonye na mí. Ɣeaɖewoɣi hã, mía kple mía xɔlɔ̃ siawo míeɖea modzaka siwo da sɔ. Vi kawoe hadede siawo ɖena na mí? Wonana míegakpɔa ŋudzedze ɖe mía nɔewo ŋu geɖe wu, eye esia nana lɔlɔ̃ si le mía dome la me gasẽna ɖe edzi. Eye ne mía nɔviwo le kuxiwo me tom la, míekpena ɖe wo ŋu enumake tso dzi me faa, elabena wonye mía xɔlɔ̃wo. (Lododowo 17:17) Esi míedea ha kple hamea me tɔwo katã ta la, míeɖenɛ fiana be míedea vovototo amewo me o, ke boŋ ‘míeléa be na mía nɔewo sɔsɔe.’—1 Korintotɔwo 12:25, 26.
Míele dzi dem fo na wò be nàtia ame siwo le Mawu fe lɔlɔ̃nu wɔm la be woanye xɔ̃wòwo. Àkpɔ xɔlɔ̃ vavã siawo le Yehowa Ðasefowo dome. Mègana naneke naxe mɔ na wò nàgbe hadede kpli mí o.
Vi kae hadede kple mía nɔewo le kpekpewo me ɖena na mí?
Ɣekaɣie nàdi be yeava srã mí kpɔ le míafe Fiaɖufe Akpata me?


text: 6 Le esia megbe la, Yesu tso Galilea-fu* si wogayɔna be Tiberia la, yi ɖe efe go kemɛ dzi.+2 Eye ameha gã aɖe dze eyome,+ elabena wokpɔ nukunu siwo wòwɔ heda gbe le dɔnɔwo ŋu.+3 Eya ta Yesu yi to aɖe dzi, eye eya kple efe nusrɔ̃lawo bɔbɔ nɔ afi ma.4 Ke Yudatɔwo fe Ŋutitotoŋkekenyui+ la gogo.5 Esi Yesu fɔ mo dzi, eye wòkpɔ be ameha gã aɖe gbɔna ye gbɔ la, ebia Filipo be: “Afi kae míakpɔ abolo le afle na ame siawo woaɖu?”+6 Ke hã ɖe wògblɔ esia be yeatsɔ adoe kpɔ, elabena eya ŋutɔ nya nu si wɔ ge wòala.7 Filipo ɖo eŋu nɛ be: “Abolo denario* alafa eve gɔ̃ hã made wo nu be wo dometɔ ɖe sia ɖe nakpɔ vi aɖe aɖu o.”8 Efe nusrɔ̃lawo dometɔ ɖeka si nye Andrea, Simon Petro nɔvi, gblɔ nɛ be:9 “Ŋutsuvi aɖe le afii, si si fobolo atɔ̃ kple tɔmelã sue eve le. Gake afi kae esia ade na ame gbogbo siawo?”+10 Yesu gblɔ be: “Mina ameawo nanɔ anyi.” Gbe mumu geɖe le afi ma, eya ta ameawo nɔ anyi; woanɔ ŋutsu akpe atɔ̃.+11 Yesu tsɔ aboloawo, eye esi wòda akpe vɔ la, ema wo na ame siwo bɔbɔ nɔ anyi la, nenema kee wòma tɔmelã sueawo hã na wo, eye ame sia ame xɔ ale si nu wòdi.12 Ke esi ameawo ɖi fo vɔ la, egblɔ na efe nusrɔ̃lawo be: “Mifo kakɛ siwo susɔ la nu fu, ne naneke dome nagagblẽ o.”13 Eya ta wofo wo nu fu, eye fobolo atɔ̃ siwo ameawo ɖu fe kakɛ siwo susɔ la yɔ kusi wuieve.14 Eye esi ameawo kpɔ nukunu siwo wòwɔ la, wode asi gbɔgblɔ me be: “Vavãe, ame siae nye Nyagblɔɖila si fe nya wogblɔ ɖi be ava xexea me la.”+15 Ke esi Yesu nya be wogbɔna ye lé ge aɖo fiae la, egaɖe eɖokui ɖe aga yi to la dzi.+16 Esi fiẽ ɖo la, efe nusrɔ̃lawo ɖi va fua nu,+17 eye woɖo tɔdziʋu aɖe hekui ɖo ta Kapernaum. Ke zã do xoxo, gake Yesu meva wo gbɔ haɖe o.+18 Ƒu la dze agbo elabena ya sesẽ aɖe nɔ fofom.+19 Ke esi woku tɔdziʋua anɔ agbadrofe etɔ̃* alo ene la, wokpɔ Yesu wòle fua dzi zɔm gbɔna ʋua gbɔ, eye vɔvɔ̃ ɖo wo.20 Ke egblɔ na wo be: “Nyee, migavɔ̃ o!”+21 Eye wolɔ̃ be yewoaxɔe ɖe tɔdziʋua me, eye ʋu la va ɖi go ɖe afi si tututu woyina.+22 Esi ŋu ke la, ameha si nɔ fua fe go kemɛ dzi la kpɔ be tɔdziʋu bubu aɖeke mele afi ma o, negbe sue aɖe ko, eye be Yesu meɖo tɔdziʋua kple efe nusrɔ̃laawo o, ke boŋ efe nusrɔ̃laawo ɖeɖe koe dzo.23 Ke tɔdziʋuwo tso Tiberia va afi si medidi tso tefe si woɖu abolo si ta Afetɔ la da akpe ɖo la gbɔ o.24 Eya ta esi ameha la kpɔ be Yesu alo efe nusrɔ̃lawo mele afi ma o la, woɖo wofe tɔdziʋuwo, eye wova Kapernaum be yewoadi Yesu.25 Esi woke ɖe eŋu le fua fe go kemɛ dzi la, wobiae be: “Rabi,+ ɣekaɣie nèva ɖo afi sia?”26 Yesu ɖo eŋu na wo be: “Vavã, vavã mele egblɔm na mi be, menye esi miekpɔ dzesiwo tae miele diyem ɖo o, ke boŋ esi mieɖu abolo ɖi fo tae.+27 Miwɔ dɔ, menye ɖe nuɖuɖu si gblẽna ta o, ke boŋ ɖe nuɖuɖu si megblẽna o, si naa agbe mavɔ,+ si Amegbetɔvi la ana mi la ta; elabena ame sia ŋue Fofo la, si nye Mawu ŋutɔ, kpɔ ŋudzedze ɖo.”+28 Eya ta wobiae be: “Nu kae míawɔ bena míawɔ Mawu fe dɔwo?”29 Yesu ɖo eŋu na wo be: “Mawu fe dɔ lae nye be miaxɔ ame si wòdɔ ɖa la dzi ase.”+30 Eye wogblɔ nɛ be: “Ekema dzesi+ ka wɔm nèle be míakpɔ ahaxɔ dziwò ase? Dɔ ka wɔm nèle?31 Mía tɔgbuiwo ɖu mana le gbea dzi,+ abe ale si woŋlɔe ɖi ene be, ‘Ena abolo wo tso dzifo woɖu.’”+32 Eya ta Yesu gblɔ na wo be: “Vavã, vavã mele egblɔm na mi be: Mose mena abolo vavã si tso dzifo la mi o, ke azɔ la Fofonye na abolo vavã si tso dzifo la mi.33 Elabena Mawu fe abolo lae nye ame si ɖi tso dzifo va, eye wònaa agbe xexea.”34 Eya ta wogblɔ nɛ be: “Afetɔ, nɔ abolo sia nam mí ɖaa.”35 Yesu gblɔ na wo be: “Nyee nye agbebolo la. Ame si vaa gbɔnye la, dɔ mawui akpɔ o, eye ame si xɔa dzinye sena la, tsikɔ mawui akpɔ gbeɖe o.+36 Ke megblɔe na mi bena, miekpɔm, gake miexɔe se o.+37 Ame sia ame si Fofo la tsɔ nam la ava gbɔnye, eye ame si vaa gbɔnye la, nyemanyae ɖa akpɔ o;+38 elabena meɖi tso dzifo+ va, menye be mawɔ nye lɔlɔ̃nu o, ke boŋ be mawɔ ame si dɔm ɖa la fe lɔlɔ̃nu.+39 Ke esiae nye ame si dɔm ɖa la fe lɔlɔ̃nu be magabú ame siwo katã wòtsɔ nam la dometɔ aɖeke o, ke boŋ mafɔ wo ɖe tsitre+ le ŋkeke mamlɛa dzi.40 Elabena esiae nye Fofonye fe lɔlɔ̃nu be ame sia ame si kpɔa Vi la, eye wòxɔa edzi sena la nakpɔ agbe mavɔ,+ eye mafɔe ɖe tsitre+ le ŋkeke mamlɛa dzi.”41 Eye Yudatɔwo de asi liʋiliʋĩlilĩ me le eŋu, le esi wògblɔ be: “Nyee nye abolo si ɖi tso dzifo+ va” la ta.42 Eye wode asi gbɔgblɔ me be: “Menye Yesu, Yosef vi, ame si fofo kple dada míenya lae nye esia oa?+ Aleke wɔ wòle gbɔgblɔm fifia be, ‘Meɖi tso dzifo va’?”43 Yesu ɖo eŋu na wo be: “Midzudzɔ liʋiliʋĩlilĩ le mia nɔewo dome.44 Ame aɖeke mate ŋu ava gbɔnye o, negbe ɖe Fofo si dɔm ɖa la, hee vɛ,+ eye mafɔe ɖe tsitre le ŋkeke mamlɛa dzi.+45 Woŋlɔ ɖe Nyagblɔɖilawo fe agbalẽwo me be: ‘Eye Yehowa afia nu wo katã.’+ Ame sia ame si ɖoa to Fofo la, eye wòsrɔ̃a nu tso egbɔ la, vaa gbɔnye.46 Ame aɖeke mekpɔ Fofo la kpɔ o,+ negbe ame si tso Mawu gbɔ ko; ame siae kpɔ Fofo+ la.47 Vavã, vavã mele egblɔm na mi be, ame si xɔe se la, agbe mavɔ le esi.+48 “Nyee nye agbebolo la.+49 Mia tɔgbuiwo ɖu mana le gbea dzi, gake woku.+50 Esiae nye abolo si ɖi tso dzifo va, eye ame sia ame si aɖu efe ɖe la, maku o.51 Nyee nye agbebolo si ɖi tso dzifo va. Ne ame aɖe ɖua abolo sia fe ɖe la, anɔ agbe tegbee; eye le nyatefe me la, abolo si mana ɖe xexea fe agbe ta lae nye nye ŋutilã.”+52 Eya ta Yudatɔwo de asi nyahehe me le wo nɔewo dome be: “Aleke wɔ ame sia atsɔ efe ŋutilã ana mí be míaɖu?”53 Eya ta Yesu gblɔ na wo be: “Vavã, vavã mele egblɔm na mi be, ne mieɖu Amegbetɔvi la fe ŋutilã, eye mieno efe ʋu o la, miakpɔ agbe o.*+54 Ame si ɖua nye ŋutilã, eye wònoa nye ʋu la, agbe mavɔ le esi, eye mafɔe ɖe tsitre+ le ŋkeke mamlɛa dzi;55 elabena nye ŋutilã nye nuɖuɖu vavã, eye nye ʋu nye nunono vavã.56 Ame si ɖua nye ŋutilã, eye wònoa nye ʋu la wɔa ɖeka kplim, eye nye hã mewɔa ɖeka kplii.+57 Ale si ko Fofo gbagbe la dɔm ɖa, eye mele agbe le Fofo la ta la, nenema kee ame si ɖuam la, ame ma hã anɔ agbe le tanye.+58 Esia nye abolo si ɖi tso dzifo va. Mele abe esi mia tɔgbuiwo ɖu gake woku la ene o. Ame si ɖua abolo sia la anɔ agbe tegbee.”+59 Nya siawoe wògblɔ esime wòle nu fiam le fufofe aɖe le Kapernaum.60 Esi wosee la, efe nusrɔ̃lawo dometɔ geɖe gblɔ be: “Tsoo! Nya sesẽ kae nye esia; ame kae ate ŋu ado dzi anɔ nya sia sem?”61 Ke esi Yesu nya be yefe nusrɔ̃lawo le liʋiliʋĩ lĩm le nya sia ŋu la, ebia wo be: “Ðe nya sia ɖia mia nua?62 Ekema nu kae miawɔ ne miekpɔ Amegbetɔvi la wòyina dzifo afi si wònɔ tsã?+63 Gbɔgbɔ lae naa agbe,+ ŋutilã ya menyo na naneke o. Nya siwo megblɔ na mi la, gbɔgbɔ kple agbee wonye.+64 Gake mia dometɔ aɖewo mexɔe se o.” Elabena tso gɔmedzedzea me ke la, Yesu nya ame siwo mexɔe se o kple ame si ava dee asi.+65 Egagblɔ be: “Esia tae megblɔ na mi be, ame aɖeke mate ŋu ava gbɔnye o, negbe ɖe Fofo+ la ɖe mɔ nɛ hafi.”66 Le esia ta efe nusrɔ̃lawo dometɔ geɖewo trɔ yi nu siwo le megbe la gbɔ,+ eye womegazɔna kplii o.67 Eya ta Yesu bia Ame Wuieveawo be: “Ðe miawo hã miedi be yewoadzoa?”68 Simon Petro ɖo eŋu nɛ be: “Afetɔ, ame ka gbɔe míadzo ayi?+ Agbe mavɔ nyawo le asiwò.+69 Míexɔe se, eye míeva dze sii be wòe nye Mawu fe Kɔkɔetɔ la.”+70 Yesu ɖo eŋu na wo be: “Ðe menye mi ame wuievee metia oa?+ Gake mia dometɔ ɖeka nye amegɔmezɔla.”*+71 Le nyatefe me la, Yuda, Simon Iskariot vi la, ŋu nya gblɔm wòle; elabena togbɔ be ame sia nye Ame Wuieveawo dometɔ ɖeka hã la, egbɔna ede ge asi.+


text:
Srɔ̃ Yesu Ƒe Dzidefo Kple Nugɔmesese
“Togbɔ be miekpɔe kpɔ o hã la, mielɔ̃nɛ. Togbɔ be miele ekpɔm fifia o hã la, mieɖenɛ fiana be yewoxɔ edzi se.”—1 PETRO 1:8.
1, 2. (a) Aleke míawɔ akpɔ agbe mavɔ? (b) Nu kae ana míakpɔ ŋgɔ tẽe le míafe mɔzɔzɔa me?
NE MÍEZU Kristotɔwo la, ɖeko wòle abe ɖe míedze mɔzɔzɔ aɖe gɔme ene. Ne míewɔ nutefe na Mawu la, míafe mɔzɔzɔa awu enu nyuie eye míanɔ agbe tegbee. Yesu gblɔ be: “Ame si do dzi va se ɖe nuwuwu la, eyae akpɔ ɖeɖe.” (Mateo 24:13) Ɛ̃, hafi míate ŋu awu mɔzɔzɔa nu la, ele be míawɔ nutefe na Mawu va se ɖe “nuwuwu,” si fia be va se ɖe míafe kugbe loo, alo xexe vɔ̃ɖi sia fe nuwuwu. Gake ele be míakpɔ nyuie be xexe sia nagahe míafe susu o. (1 Yohanes 2:15-17) Nu kae ana míakpɔ ŋgɔ tẽe le míafe mɔzɔzɔa me?
2 Yesu ɖo kpɔɖeŋu deblibo ɖi na mí le go sia me. Ne míesrɔ̃ nu si Biblia gblɔ tso ale si Yesu zɔ mɔae, alo nɔ agbee ŋu la, míanya ame si wònye. Eye esia ana míalɔ̃e ahaxɔ edzi ase. (Xlẽ 1 Petro 1:8, 9.) Apostolo Petro gblɔ be Yesu gblẽ kpɔɖeŋu ɖi na mí be míadze yefe afɔɖofewo yome pɛpɛpɛ. (1 Petro 2:21) Eye ne míesrɔ̃ Yesu fe kpɔɖeŋu nyuie la, míate ŋu ado dzi va se ɖe nuwuwu. * (Kpɔ etenuŋɔŋlɔa.) Le nyati si do ŋgɔ me la, míedzro ale si míate ŋu asrɔ̃ Yesu fe ɖokuibɔbɔ kple dɔmetɔtrɔ me. Le nyati sia me la, míakpɔ ale si míate ŋu asrɔ̃ efe dzidefo kple nugɔmesese.
DZI LE YESU ƑO
3. Nu kae nye dzidefo, eye nu kae ana dzi naɖo mía fo?
3 Dzidefo nye nɔnɔme si doa ŋusẽ mí eye wòkpena ɖe mía ŋu míedoa dzi le ɣeyiɣi sesẽwo me. Dzidefo kpena ɖe mía ŋu míewɔa nutefe ne wotsi tre ɖe mía ŋu gɔ̃ hã. Ate ŋu akpe ɖe mía ŋu míafa tu eye míawɔ nutefe na Mawu le dodokpɔɣiwo. Dzidefo do fome kple vɔvɔ̃, mɔkpɔkpɔ kple lɔlɔ̃. Le mɔ ka nu? Ne míevɔ̃na na nu si medzea Mawu ŋu o wɔwɔ la, míaɖe mɔ amegbetɔvɔvɔ̃ naɖu mía dzi o. (1 Samuel 11:7; Lododowo 29:25) Ne míekpɔa mɔ na Yehowa la, ewɔnɛ be míafe susu nɔa míafe etsɔme ŋu, ke menye míafe xaxawo ŋu o. (Psalmo 27:14) Lɔlɔ̃ si me ɖokuitɔdidi mele o ʋãa mí míewɔa nu kple dzidefo ne woti mía yome. (Yohanes 15:13) Eye ne míeɖoa ŋu ɖe Mawu ŋu hesrɔ̃a Via fe kpɔɖeŋu la, dzi ɖoa mía fo.—Psalmo 28:7.
4. Aleke Yesu wɔ nu kple dzidefo le gbedoxɔa me? (Kpɔ nɔnɔmetata si le nyati sia fe gɔmedzedze.)
4 Esime Yesu xɔ fe 12 la, ewɔ nu kple dzidefo esi ‘wòbɔbɔ nɔ anyi ɖe gbedoxɔa me le nufialawo dome.’ (Xlẽ Luka 2:41-47.) Mawunyafiala mawo nya Mose fe Sea kple Yudatɔwo fe kɔnyinyiwo nyuie. Kɔnyinyi mawo na Sea dzi wɔwɔ zu dɔ na amewo. Gake Yesu mena esia do vɔvɔ̃ nɛ wòmia nu o. Ke boŋ dzi nɔ efo eye ‘wònɔ nyawo biam wo.’ Edze fãa be menye nya siwo ɖevi suewo lɔ̃a biabia la tɔgbie Yesu nɔ wo biam o. Ke boŋ míate ŋu akpɔe le susu me be ele nya sesẽ siwo ana nufiala mawo naɖo toe nyuie ahabu tame la biam wo. Eye ne nufiala mawo tee kpɔ be yewoabia nya Yesu ayetɔe kple susu be yewoahe nya kplii la, ke wodo kpo nu. “Efe nugɔmesese kple efe nyaŋuɖoɖowo wɔ mo yaa na” nufialawo kple ame siwo katã nɔ to ɖomee. Ɛ̃, Yesu ʋli nyatefe si le Mawu fe Nyaa me la ta kple dzidefo!
5. Mɔ kawo nue Yesu wɔ nu kple dzidefo le le efe subɔsubɔdɔa me?
5 Yesu wɔ nu kple dzidefo le mɔ vovovowo nu le efe subɔsubɔdɔa me. Le kpɔɖeŋu me, ena amewo nyae be subɔsubɔhakplɔlawo nɔ wo blem kple wofe alakpanufiafiawo. (Mateo 23:13-36) Tsɔ kpe ɖe eŋu la, Yesu meɖe mɔ xexe sia kpɔ ŋusẽ gbegblẽ ɖe edzi o. (Yohanes 16:33) Eyi edzi nɔ gbefã ɖem togbɔ be wotsi tsitre ɖe eŋu hã. (Yohanes 5:15-18; 7:14) Eye dzi nɔ efo wòkɔ gbedoxɔa ŋu zi eve sɔŋ esime wònya ame siwo nɔ vlo dom tadedeagu vavã la le afi ma.—Mateo 21:12, 13; Yohanes 2:14-17.
Dzi nɔ Yesu fo wògblɔ le Yudatɔwo fe ʋɔnudrɔ̃fe kɔkɔtɔ be yee nye Kristo kple Mawu fe Vi la
6. Aleke Yesu wɔ nu kple dzidefo le efe anyigbadzinɔnɔ fe ŋkeke mamlɛtɔ dzi?
6 Na míadzro ale si Yesu wɔ nu kple dzidefo le efe anyigbadzinɔnɔ fe ŋkeke mamlɛtɔ dzi me kpɔ. Yesu nya nu si adzɔ ne Yuda dee asi. Ke hã esime wonɔ Ŋutitotoa ɖum la, Yesu gblɔ na Yuda be: “Nu si wɔm nèle la, wɔe wòatsɔ wu ema.” (Yohanes 13:21-27) Eye le Getsemane-bɔa me la, Yesu ɖe eɖokui fia asrafo siwo va elé ge la dzinɔamefotɔe. Togbɔ be efe agbe ɖo afɔku me hã la, ekpɔ efe nusrɔ̃lawo ta esi wògblɔ na asrafoawo be: “Mina ame siawo ya nadzo.” (Yohanes 18:1-8) Emegbe esi wobia gbe Yesu le Yudatɔwo fe ʋɔnudrɔ̃fe kɔkɔtɔ la, dzi nɔ efo wògblɔ na wo be yee nye Kristo kple Mawu fe Vi la. Togbɔ be nunɔlagã la nɔ nu si dzi wòanɔ te ɖo awui dim hã la, Yesu mevɔ̃ o. (Marko 14:60-65) Yesu wɔ nutefe na Mawu va se ɖe ku me le fuwɔametia ŋu. Le efe gbɔgbɔ mamlɛtɔ me la, edo ɣli gblɔ be: “Wowu enu!”—Yohanes 19:28-30.
SRƆ̃ YESU ƑE DZIDEƑO
7. Ðeviwo, aleke miesena le mia ɖokui me le esi mienye Yehowa Ðasefowo ta, eye aleke miate ŋu aɖee afia be dzi le mia fo?
7 Aleke míate ŋu asrɔ̃ Yesu fe dzidefo? Míate ŋu awɔ esia le suku. Ðeviwo, ne miegblɔ na miafe sukuxɔmehatiwo kple ame bubuwo be Yehowa Ðasefowoe yewonye la, ekema dzi le mia fo. Esia afia be enye dada na mi be Yehowa fe ŋkɔ le mia ŋu, ne esia ana amewo nako mi gɔ̃ hã. (Xlẽ Psalmo 86:12.) Ðewohĩ ame aɖewo adi be miaxɔe ase be ɖe xexea dzɔ le eɖokui si. Gake kpeɖodzi sẽŋuwo li si tae miaka ɖe edzi be nya si Biblia gblɔ tso xexea wɔwɔ ŋu la nye nyatefe. Miate ŋu azã agbalẽ gbadza si nye The Origin of Life—Five Questions Worth Asking (Cinq questions à se poser sur l’origine de la vie) atsɔ aɖo nya ŋu na ame siwo di be yewoanya nu tso “mɔkpɔkpɔ si le mia si” la ŋu. (1 Petro 3:15) Esia ana miafe dzi nadze eme, le esi mienyae be yewoʋli Biblia me nyatefea ta kple dzidefo ta!
8. Susu kawo tae wòle be míaɖe gbefã kple dzidefo?
8 Le míafe subɔsubɔdɔa me. Esi míenye Kristotɔwo ta la, ele be ‘míayi edzi anɔ nu fom dzinɔamefotɔe le Yehowa fe ŋusẽ me.’ (Dɔwɔwɔwo 14:3) Nu ka tae wòle be míaɖe gbefã kple dzidefo? Gbã la, míenyae be Biblia mee nu siwo míefiana la tso. Eyae nye nyatefea. (Yohanes 17:17) Evelia, “Mawu fe hadɔwɔlawo míenye,” eye ena efe gbɔgbɔ kɔkɔea mí be wòakpe ɖe mía ŋu. (1 Korintotɔwo 3:9; Dɔwɔwɔwo 4:31) Etɔ̃lia, míelɔ̃ Yehowa kple mía havi, eye esia ʋãa mí be míawɔ míafe ŋutete katã be míagblɔ nya nyuia na amewo. (Mateo 22:37-39) Esi dzi le mía fo ta la, míadzudzɔ gbefãɖeɖe o. Míeɖoe kplikpaa be míafia nyatefea ame siwo subɔsubɔhakplɔlawo “gbã ŋku na.” (2 Korintotɔwo 4:4) Eye míayi edzi anɔ gbefã ɖem nya nyuia, ne amewo gbe nyaa alo woti mía yome gɔ̃ hã.—1 Tesalonikatɔwo 2:1, 2.
9. Aleke míate ŋu awɔ nu kple dzidefo ne míele dodokpɔwo me tom?
9 Ne míele dodokpɔwo me tom. Ne míeɖo ŋu ɖe Mawu ŋu la, ana xɔse kple dzidefo si hiã la mí ale be míate ŋu ado dzi le xaxawo me. Ne míafe ame lɔlɔ̃a aɖe ku la, míexaa nu, gake míebua mɔkpɔkpɔ o. Míeka ɖe edzi be ‘akɔfafawo katã fe Mawu’ la ado ŋusẽ mí. (2 Korintotɔwo 1:3, 4; 1 Tesalonikatɔwo 4:13) Ne míedze dɔ alo nu vevi wɔ mí la, míesea veve, gake míelɔ̃na be woazã dɔdamɔnu siwo medzea Mawu ŋu o la na mí o. (Dɔwɔwɔwo 15:28, 29) Ne nu te ɖe mía dzi la, ɖewohĩ “míafe dzi abu fɔ mí,” gake míenaa ta o. Míeɖoa ŋu ɖe Yehowa ŋu, elabena ‘etsɔ ɖe ame siwo fe dzi gbã gudugudu la gbɔ.’ * (Kpɔ etenuŋɔŋlɔa.)—1 Yohanes 3:19, 20; Psalmo 34:19.
YESU SEA NU GƆME
10. Nu kae nye nugɔmesese, eye aleke Kristotɔ si sea nu gɔme la foa nu hewɔa nui?
10 Nugɔmesese nye ŋutete si anɔ ame si be wòade vovo nyui kple vɔ̃ dome eye wòatiae be yeawɔ nyuia. (Hebritɔwo 5:14) Kristotɔ si sea nu gɔme la atiae be yeawɔ nu siwo ado ŋusẽ ye kple Mawu dome fomedodoa. Eɖɔa ŋu ɖo be yemagblɔ nya siwo ave dzi na amewo o. Efe nu dzea Yehowa ŋu, elabena egblɔa nya tuameɖowo. (Lododowo 11:12, 13) Enye “dzigbɔɖitɔ,” alo ame si medoa dziku kabakaba o. (Lododowo 14:29) ‘Etoa mɔ dzɔdzɔe,’ si fia be etianɛ be yeawɔ nu si le etefe le yefe agbe me katã. (Lododowo 15:21) Aleke míawɔ anye nugɔmeselawo? Ele be míasrɔ̃ Mawu fe Nya la ahanɔ agbe ɖe enu. (Lododowo 2:1-5, 10, 11) Azɔ hã míate ŋu asrɔ̃ nugɔmesese fe kpɔɖeŋu deblibo si Yesu ɖo ɖi.
11. Aleke Yesu ɖe nugɔmesese fia le nufofo me?
11 Yesu ɖe nugɔmesese fia le efe nufofo kple nuwɔna siaa me. Le efe nufofo me. Ne Yesu le gbefã ɖem nya nyuia la, ezãa nya vivi siwo nana efe nufiafia wɔa dɔ ɖe eselawo dzi. (Mateo 7:28; Luka 4:22) Exlẽa Mawu fe Nya la alo gblɔa emenyawo edziedzi. Enya ŋɔŋlɔ siwo tututu wòazã le nɔnɔme ɖe sia ɖe me. (Mateo 4:4, 7, 10; 12:1-5; Luka 4:16-21) Azɔ hã ne amewo se ale si Yesu ɖe Ŋɔŋlɔawo mee la, ewɔa dɔ ɖe wo dzi ŋutɔ. Le kpɔɖeŋu me, esi wofɔ Yesu ɖe tsitre megbe la, efo nu na efe nusrɔ̃la eve siwo nɔ mɔ dzi yina Emaus. Eɖe ŋɔŋlɔ siwo ku ɖe eya ŋutɔ ŋu la me na wo. Nusrɔ̃laawo gblɔ emegbe be: “Ðe míafe dzi menɔ dzo lém le mía me, esi wònɔ nu fom na mí le mɔa dzi, henɔ Ŋɔŋlɔawo me ɖem na mí tsitotsito oa?”—Luka 24:27, 32.
12, 13. Kpɔɖeŋu kawoe ɖee fia be Yesu gbɔa dzi blewu eye wòsea nu gɔme?
12 Le nɔnɔme si wòɖe fia me. Nugɔmesese na be Yesu ‘gbɔ dzi blewu.’ (Lododowo 16:32) Ete ŋu ɖu efe gbɔgbɔ dzi, eye wònye “ame fafa” hã. (Mateo 11:29) Yesu gbɔa dzi ɖi na efe nusrɔ̃lawo togbɔ be gbɔdzɔgbɔdzɔwo le wo ŋu hã. (Marko 14:34-38; Luka 22:24-27) Eye esi wosẽ ŋuta le eŋu gɔ̃ hã la, elé eɖokui kpoo.—1 Petro 2:23.
13 Nugɔmesese kpe ɖe Yesu ŋu wòda sɔ. Ese taɖodzinu si le Mose fe Sea ŋu gɔme, eye esia na wòwɔ nu ɖe amewo ŋu nyuie. Le kpɔɖeŋu me, bu nyɔnu “si nɔ ʋusisidɔ lém” fe ŋutinyaa ŋu kpɔ. (Xlẽ Marko 5:25-34.) Nyɔnua zɔ to amehawo dome, eka asi Yesu fe awu ŋu, eye wòhaya. Le Sea nu la, eŋu mekɔ o, eya ta mele be wòaka asi ame aɖeke ŋu hafi o. (3 Mose 15:25-27) Gake Yesu meka mo nɛ o. Nu ka tae? Elabena ese egɔme be nɔnɔmewo abe “nublanuikpɔkpɔ kpakple nutefewɔwɔ” ene le vevie wu Se la me léle ɖe asi kpaɖii. (Mateo 23:23) Yesu gblɔ dɔmenyotɔe be: “Vinyenyɔnu, wò xɔse na nèhaya. Heyi le ŋutifafa me, eye wò lãme nahaya tso dɔléle vɔ̃ɖi sia me.” Ðe ale si nugɔmesese ʋã Yesu wòwɔ nu ɖe nyɔnua ŋu dɔmenyotɔe alea mewɔ dɔ ɖe dziwò ŋutɔ oa?
14. Tiatia kae Yesu wɔ, eye nu kae kpe ɖe eŋu be efe susu nɔ dɔa ŋu bliboe?
14 Le efe agbenɔnɔ me. Yesu ɖe nugɔmesese fia le ale si wònɔ agbee me. Etsɔ gbefãɖeɖedɔa wɔ efe agbemedɔe. (Luka 4:43) Tsɔ kpe ɖe eŋu la, Yesu ɖe afɔ siwo akpe ɖe eŋu be efe susu nanɔ dɔ sia ŋu ale be wòawɔe ade goe. Le kpɔɖeŋu me, enɔ agbe tsɛ ale be wòate ŋu azã efe ɣeyiɣi kple ŋusẽ le subɔsubɔdɔa me. (Luka 9:58) Enyae be ele be yeana hehe amewo be woayi gbefãɖeɖedɔa dzi le yefe ku megbe. (Luka 10:1-12; Yohanes 14:12) Eye edo ŋugbe na efe nusrɔ̃lawo be yeakpe ɖe wo ŋu le subɔsubɔdɔa me “va se ɖe nuɖoanyia fe nuwuɣi.”—Mateo 28:19, 20.
SRƆ̃ YESU ƑE NUGƆMESESE
15. Aleke míate ŋu aɖe nugɔmesese afia le míafe nufofo me?
15 Aleke míate ŋu asrɔ̃ Yesu fe nugɔmesese? Míate ŋu awɔ esia le míafe nufofo me. Le dzeɖoɖo kple mía nɔviwo me la, míegblɔa nya siwo atu wo ɖo, ke menye nya siwo aɖe dzi le wo fo o. (Efesotɔwo 4:29) Ne míele nu fom tso Mawu Fiaɖufea ŋu na amewo la, ele be “dze nanɔ” míafe nyawo me, si fia be míaɖɔ ŋu ɖo le nufofo me. (Kolosetɔwo 4:6) Míedzea agbagba be míase nu siwo me tom amewo le gɔme ahanya nu siwo me wotsɔ ɖe le be míate ŋu atia nya siwo míagblɔ na wo la nyuie. Ne míefoa nu ameŋububutɔe la, amewo adi be yewoaɖo to mí, eye esia ate ŋu ana míafe gbedeasia nade dzi gbɔ na wo. Azɔ hã ne míele míafe dzixɔsewo me ɖem la, míexlẽa Biblia ŋutɔ na wo ɣesiaɣi si wòanya wɔ, elabena Mawu fe Nya la mee nyatefea le. Míenya be ŋusẽ le Biblia me gbedeasia ŋu wu nya ɖe sia ɖe si míawo ŋutɔ míagblɔ.—Hebritɔwo 4:12.
16, 17. (a) Aleke míaɖee afia be míenɔa blewu le dziku me eye míeda sɔ? (b) Nu kae ana míafe susu nanɔ subɔsubɔdɔa ŋu bliboe?
16 Le nɔnɔme si míeɖena fiana me. Nugɔmesese kpena ɖe mía ŋu míeɖua mía ɖokui dzi ne wowɔ nu wòve mí, eye wònana míenɔa “blewu le dziku me.” (Yakobo 1:19) Ne amewo dze agɔ le mía dzi la, míedzea agbagba be míase nu si tae wofo nu alo wɔ nu ɖe mía ŋu nenema ɖo la gɔme. Esia nana wònɔa bɔbɔe be míatsɔe ake eye míagalé wo ɖe dɔme o. (Lododowo 19:11) Nugɔmesese kpena ɖe mía ŋu míedana sɔna hã. Míekpɔa mɔ be mía nɔviwo nade blibo o. Ke boŋ enɔa susu me na mí be wole kuxi siwo gɔme míese bliboe o la me tom. Míelɔ̃na faa be míase wofe susuwo. Esia fia be míetea tɔ ɖe míafe nyawo dzi o, ke boŋ míelɔ̃na ɖe wofe susuwo dzi le afi si wòanya wɔ le.—Filipitɔwo 4:5.
17 Le míafe agbenɔnɔ me. Míenya be gbefãɖeɖe nya nyuiae nye mɔnukpɔkpɔ si ŋu bubu gãtɔ le na mí. Eya ta míedina be míaɖe afɔ siwo ana míafe susu nanɔ subɔsubɔdɔa ŋu bliboe. Míetsɔa Yehowa ɖoa nɔfe gbãtɔ le míafe agbe me. Míenɔa agbe tsɛ, ale be míate ŋu azã míafe ɣeyiɣi kple ŋusẽ atsɔ aɖe gbefã nya nyuia hafi nuwuwua nava.—Mateo 6:33; 24:14.
18. Nu kae ana míayi edzi anɔ agbe mavɔ mɔ la dzi, eye nu kae nèɖo kplikpaa be yeawɔ?
18 Dzidzɔ ka gbegbee nye esi wònye be míesrɔ̃ nu tso Yesu fe nɔnɔme nyuiawo dometɔ aɖewo ŋu! Bu viɖe si gbegbe wòanye ne míesrɔ̃ nu tso efe nɔnɔme bubuwo ŋu hedze agbagba be míanɔ abe eya ene ŋu kpɔ. Eya ta mina míaɖoe kplikpaa be míasrɔ̃ Yesu. Esia ana míayi edzi anɔ agbe mavɔ mɔ la dzi eye míanɔ tetem ɖe Yehowa ŋu geɖe wu.
^ mm. 2 Kristotɔ siwo si dzifoyiyi fe mɔkpɔkpɔ le lae woŋlɔ 1 Petro 1:8, 9 me nyawo na. Gake Petro fe nyawo ka Kristotɔ siwo le mɔ kpɔm be yewoanɔ agbe tegbee le anyigba dzi la hã.
^ mm. 9 Ne èdi be yeaxlẽ ame siwo wɔ nu dzinɔamefotɔe le dodokpɔwo me fe nutefekpɔkpɔwo la, kpɔ Gbetakpɔxɔ, December 1, 2000, axa 24-28; Nyɔ! May 8, 2003, axa 26-29; kple yevugbe me Nyɔ! January 22, 1995, axa 11-15.


text:
Ðe Mawu Fiaɖufea Le Wò Dzi Mea?
Ale si Biblia ɖo eŋui
Ao, Mawu Fiaɖufea menye nɔnɔme aɖe le Kristotɔwo fe dzi me o. * Biblia na míenya afi si tututu Fiaɖufea le esi wòyɔe be “dzifofiaɖufe.” (Mateo 4:17, Eʋegbe Biblia) Na míadzro ale si Biblia ɖee fia be dziɖuɖu ŋutɔŋutɔ wònye le dzi ɖum tso dzifo la me.
Dziɖulawo le Mawu Fiaɖufe la si, eteviwo, sewo kple ɖoɖowo hã le esi. Efe dɔdeasie nye be wòana woawɔ Mawu fe lɔlɔ̃nu le dzifo kple anyigba dzi siaa.
—Mateo 6:10; Nyaɖeɖefia 5:10.
Mawu fe dziɖuɖu alo Fiaɖufea aɖu “amehawo, dukɔwo kple gbegbɔgblɔ ɖe sia ɖe dolawo” dzi. (Daniel 7:13, 14) Efe ŋusẽ metso eteviwo gbɔ o, ke boŋ Mawu ŋutɔ gbɔ efe ŋusẽa tso tẽe.
—Psalmo 2:4-6; Yesaya 9:7.
Yesu gblɔ na efe apostolo wɔnutefeawo be woakpe ɖe ye ŋu le Dzifofiaɖufea me eye woanɔ “fiazikpuiwo dzi.”
—Luka 22:28, 30.
Futɔwo le Fiaɖufea si, eye ele wotsrɔ̃ ge ɖa.
—Psalmo 2:1, 2, 8, 9; 110:1, 2; 1 Korintotɔwo 15:25, 26.
Biblia mefia nu be Dzifofiaɖufe la le wò dzi me le susu sia nu be eɖua dzi to amegbetɔ fe dzi me o. Ke hã egblɔ be “Fiaɖufea ŋuti nya la” alo “Fiaɖufe ŋuti nya nyui” la ate ŋu awɔ dɔ ɖe amewo fe dzi dzi eye ele be wòawɔe hã.
Ke nu kae nya si wogblɔna be “mawufiaɖufe la le mia me” ya fia?
Ale si woɖe Luka 17:21 gɔme le Biblia aɖewo me na be ame aɖewo tɔtɔ le afi si tututu Fiaɖufea le la gome. Le kpɔɖeŋu me, Eʋegbe Biblia (fe 2010 tɔ) gblɔ be “mawufiaɖufe la le mia me.” Hafi míate ŋu ase mawunyakpukpui sia gɔme nyuie la, ele be míabu nya si gblɔm wonɔ hafi gblɔ emenyawo la ŋu.
Yesu nɔ nu fom na Farisitɔwo. Farisitɔwo nye subɔsubɔhakplɔlawo fe fufofo si tsi tre ɖe Yesu ŋu eye wokpɔ gome le nugbe si woɖo ɖe Yesu ŋu hewui la me. (Mateo 12:14; Luka 17:20) Ðe susu anɔ eme be míabui be Fiaɖufe la nye nɔnɔme aɖe le dzimesẽla mawo fe dzi mea? Yesu gblɔ na wo be: “Mia me yɔ fũu kple alakpanuwɔwɔ kple sedzimawɔmawɔ.”
Biblia bubu aɖewo ɖe nya si Yesu gblɔ le Luka 17:21 me eme kɔ nyuie be: “Mawufiaɖufe la le mia dome.” (Miawoe bi nya tsɔ te gbe ɖe edzi; Eʋegbe Biblia) “Mawu Fiaɖufe la le mia dome.” (Xexe Yeye Gɔmeɖeɖe) Dzifofiaɖufe la nɔ Farisitɔwo “dome” le susu sia nu be Yesu, ame si Mawu tia be wòaɖu Fia la, tsi tsitre ɖe wo dome afi ma.
^ mm. 3 Kristotɔwo fe tsɔtsi geɖe fiaa nu be Mawu Fiaɖufe la le amegbetɔwo me, wobe ele wofe dzi me. Le kpɔɖeŋu me, le United States (États-Unis) la, Dziehe Baptist Sɔlemeha gblɔ be le mɔ aɖe nu la, Mawu Fiaɖufe la nye “Mawu fe ŋusẽkpɔkpɔ ɖe ame ɖekaɖekawo fe dzi kple wofe agbenɔnɔ dzi.” Nenema ke Papa Benedict (Benoît) XVI gblɔ le efe agbalẽ si nye Yesu Nazaretetɔ La me be “Mawu Fiaɖufea toa dzi ɖotowo dzi vana.”
Srɔ̃ Nu Geɖe Wu
BIBLIA ME BIABIAWO ƑE ŊUÐOÐOWO
Nu Kae Nye Mawu Fiaɖufe La?
Bu nu si tae Mawu fe dziɖuɖua fo dziɖuɖu bubu ɖe sia ɖe ta sãsãsã la ŋu.


text:
SƆHƐWO BIANA BE
Nu Kawoe Wòle Be Manya Tso Elektronikfefewo Ŋu?
Elektronikfefewo ŋuti dodokpɔ
Le United States (États-Unis) afi si adzɔha siwo wɔa elektronikfefewo kpɔa ga miliɔn akpe geɖe tso nu siawo dzadzra me me la . . .
Ƒe nenie ame siwo foa fefe siawo la fe akpa gãtɔ xɔna?
Ƒe 18
Ƒe 30
-
Ŋutsu kple nyɔnu siwo foa elektronikfefe siawo fe agbɔsɔsɔme ɖe?
Ŋutsu 55 le alafa me; nyɔnu 45 le alafa me
Ŋutsu 15 le alafa me; nyɔnu 85 le alafa me
-
Ame hatsotso eve siawo dometɔ ka fe akpa gãtɔe foa elektronikfefewo wu?
Nyɔnuvi siwo xɔ fe 18 kple esi wu ema
Ŋutsuvi siwo xɔ fe 17 kple esiwo mekpɔ xɔ fe ma o
-
Ŋuɖoɖoawo (wotu wo ɖe fe 2013 fe nyatakakawo dzi):
B. Ƒe 30.
A. Nyɔnu 45 le alafa me ye foa wo, esia nye fefe siawo folawo katã fe afã kloe.
A. Nyɔnuvi siwo xɔ fe 18 kple esiwo tsi wu ema la woe nye ame siwo foa fefe siawo katã fe 31 le alafa me, evɔ ŋutsuvi siwo xɔ fe 17 kple esiwo mekpɔ xɔe haɖe o nye fefe siawo folawo fe 19 le alafa me.
Nyatakaka mawo na nèkpɔ ame siwo foa fefe siawo wu. Gake nyatakaka mawo meɖe ŋusẽ si fefe mawo kpɔna ɖe dziwò la fiana o, eɖanye nyuia alo gbegblẽa o.
Efe viɖeawo
Nya siawo siwo wogblɔ tso elektronikfefewo ŋu dometɔ ka dzie nèda asi ɖo?
“Wonye mɔnu nyui aɖe siwo nana be fometɔwo dome nɔna kplikplikpli.”
—Irene.
“Wonye mɔnu nyui aɖe si dzi míetona sina le agbemenyawo nu.”
—Annette.
“Wonana míebua tame.”
—Christopher.
“Wonana míesrɔ̃a ale si míakpɔ míafe kuxiwo gbɔ.”
—Amy.
“Wonana míezãa míafe susuwo; wonana míebua tame, wɔa ɖoɖo ɖe nuwo ŋu henyana ale si míawɔ aɖo wo gbɔ.”
—Anthony.
“Fefe aɖewo nana mí kple mía xɔlɔ̃wo míewɔa nu aduadu.”
—Thomas.
“Fefe aɖewo nye kamedede eye wonana ame nɔa lãmesẽ me.”
—Jael.
Èda asi ɖe nya siawo dometɔ aɖewo
● Biblia gblɔ be “ɣeyiɣi li na nu sia nu wɔwɔ le dzifoa te,” esia lɔ fefe hã ɖe eme.—Nyagblɔla 3:1-4.
Efe nugbegblẽ
Ðe elektronikfefewo xɔa wò ɣeyiɣiwo katã?
“Ne menya dze efofo gɔme ko la, esesẽna nam be matɔ. Menɔa gbɔgblɔm na ɖokuinye be, ‘Magafo vi aɖe ko!’ Kaka manya la, gafofo eve va yi xoxo eye megblẽ ɣeyiɣi geɖe tsɔ fo fefe siawo xoxo!”
—Annette.
“Videofefewo tea ŋu gblẽa ɣeyiɣi na ame ŋutɔ. Ànɔ anyi anɔ efom gafofo geɖe ahasusui be yewɔ nane de goe, elabe èkpɔe be yeɖu dzi zi atɔ̃ le fefea me, gake le nyatefe me la, mewɔ nemi teti o.”
—Serena.
Nya vevitɔ: Ne wò ga fiã la, àgate ŋu akpɔ bubu emegbe. Gake mele alea le ɣeyiɣi gome o. Le susu sia nu la, ɣeyiɣi xɔ asi wu ga. Eya ta mègaɖe mɔ fefewo nagblẽ ɣeyiɣi na wò o!
● Biblia gblɔ be: “Miyi edzi miazɔ le nunya me . . . miwɔ miafe ɣeyiɣi ŋu dɔ le mɔ nyuitɔ nu.”—Kolosetɔwo 4:5..
Ðe elektronikfefewo kpɔa ŋusẽ ɖe wò susu dzia?
“Wowɔa ŋutasẽnu siwo ta woade ame ga alo atso kufia na ame la le videofefewo me faa.”
—Seth.
“Le fefe geɖewo me la, ehiãna be amewo naɖu wofe futɔwo dzi ale be woate ŋu aɖo wofe taɖodzinuwo gbɔ. Zi geɖe la, esia biana be woawu wo anyratɔe.”
—Annette.
“Ɣeaɖewoɣi ne wò kple xɔ̃wò miele fefea fom la, màganya kura be ye xɔlɔ̃e yele gbɔgblɔm na be, ‘Ku la!’ alo ‘Mawu wò!’ o.”
—Nathan.
Nya vevitɔ: Ƒo asa na fefe siwo me wowɔa nu siwo Mawu lé fui, abe ŋutasẽnuwɔwɔ, gbɔdɔnuwo alo gbegblẽnuwo wɔwɔ kple trɔ̃subɔsubɔ alo gbɔgbɔyɔyɔ ene.
● Biblia gblɔ be Yehowa lé fu “ame sia ame si lɔ̃a ŋutasẽnuwɔwɔ,” menye ame siwo wɔnɛ ɖeɖe koe o. (Psalmo 11:5) Nenye be elektronikfefewo meɖe ame si nèdi be yeava nye la fia o hã la, ate ŋu aɖe ame si nènye xoxo la afia.
Bu nya sia ŋu: Agbalẽ si nye Ale Si Nàlé Ðokuiwò Kpoo (ele yevugbe me) gblɔ be “anɔ eme godoo be videofefe siwo me wowɔa ŋutasẽnuwo le kpɔa ŋusẽ gã aɖe ɖe ɖeviwo fe nuwɔnawo dzi wu televisiondzifefewo, elabe menye film-meme xɔŋkɔawo fe adãwɔwɔ kple wofe amewuwu tefe ko wonɔa kpɔkpɔm o, ke boŋ wobunɛ be yewo ŋutɔwoe nye film-meme xɔŋkɔawo. Esi fefewo le abe nufialawo le sukuxɔ me ene ta la, nu si koŋ wofiaa amewoe nye ŋutasẽnuwɔwɔ.”
Nyatefea ŋutɔŋutɔ
Sɔhɛ geɖewo srɔ̃ ale si woada sɔ le elektronikfefewo zazã me. Kpɔ esia fe kpɔɖeŋu eve aɖewo ɖa.
“Tsã la, menɔa videofefewo fom ʋuu zã koe tina. Menɔa gbɔgblɔm na ɖokuinye be: ‘Menye gafofo atɔ̃ fe alɔ̃ koe mehiã oa? Magafo vi aɖe kpɔ.’ Gake fifia meva srɔ̃ ale si mada sɔ le videofefewo gome. Mebua videofefewo be wonye modzakaɖeɖe dodzidzɔname nyui aɖe si me manɔ gome kpɔm le ɣeaɖewoɣi. Gake ele be mawɔ nu sia nu le ŋuɖɔɖo me.”
—Joseph.
“Meɖe videofefewo fofo dzi kpɔtɔ, eye mekpɔa ɣeyiɣi wɔa nu geɖewo! Metrɔ asi le nye gbefãɖeɖedɔa ŋu wòganyo wu, mekpɔa vovo ɖe míafe hamea me tɔwo ŋu, eye mete ŋu srɔ̃ hafofo gɔ̃ hã. Nu bubu geɖewo li mate ŋu awɔ!”
—David.
● Biblia gblɔ be ŋutsu kple nyɔnu siwo si nutefekpɔkpɔ su ‘dana sɔna le nuwɔna me.’ (1 Timoteo 3:2, 11) Wosea vivi na modzakaɖeɖe, gake woɖoa seɖofe nɛ, eye wotea ŋu ɖua wo ɖokui dzi wɔa esia.
Nya vevitɔ: Elektronikfefewo ate ŋu anye modzakaɖeɖe nyui aɖe nenye be woɖo seɖofe na wo. Gake mègana fefeawo naxɔ wò ɣeyiɣiwo le asiwò alo awɔe be wò ŋku nadzo le agbemenu vevitɔwo dzi o. Le nyatefe me la, le esi nàɖoe kplikpaa be yeaɖu dzi le fefe aɖe me tefe la, ɖe manyo wu be nàɖoe be yeaɖo yefe agbemetaɖodzinuwo gbɔ ale be nànye dziɖula le agbemenuwɔna ŋutɔŋutɔwo me oa?


text:
JULY 3, 2014
MEXICO
Ðasefowo Kpɔ Gome Le Agbalẽɖeɖefia Si Wowɔ Le Mexico City Le Ƒe 2014 Me La Me
MEXICO CITY—Yehowa Ðasefowo hã nɔ agbalẽtafe 150 siwo wokpe be woava kpɔ gome le agbalẽɖeɖefia aɖe si woyɔ be Expo Publica Agbalẽɖeɖefia me la dome. Mexico Dukɔa Ƒe Dɔwɔfe Si Kpɔa Agbalẽtatadɔwo dzi lae wɔ ɖoɖo ɖe agbalẽɖeɖefia sia ŋu. Dɔwɔfea wɔ agalẽɖeɖefia sia le Mexico Dukɔwo Dome Asitsafe tso April 25 va se ɖe May 4, 2014 dzi be yeatsɔ aɖu yefe fe 50 fe azã. Ame siwo va wɔna sia tefe ade 20,000.
Ðasefowo ɖe wofe agbalẽwo, magazinewo kple video vovovo siwo wotu ɖe Biblia dzi la fia. Wodo boblo wofe nyatakakadzraɖofe si nye www.jw.org, afi si woate ŋu awɔ wofe agbalẽ siwo le gbe 650 kple edzivɔwo me la fe kɔpi le. Vavalawo xɔ Ðasefowo fe agbalẽ siwo wu 1,600, eye wo dometɔ aɖewo bia be woava srɔ̃ Biblia kpli yewo le yewo fe me. Abe ale si Yehowa Ðasefowo wɔnɛ ɖaa ene la, womexɔ ga aɖeke le Biblia-srɔ̃gbalẽwo kple Biblia-sɔsrɔ̃ fe ɖoɖo siwo wowɔ kple amewo le wɔna sia wɔɣi la ta o.
Afetɔ Gamaliel Camarillo, si nye Yehowa Ðasefowo fe nyanuɖela le Mexico, gblɔ be: “Dzi dzɔ mí ɖe ale si ame geɖe te ɖe míafe agbawo ŋu le agbalẽɖefiafea kple ale si wokpɔ dzidzɔ ɖe Biblia kple míafe jw.org nyatakakadzraɖofea ŋu la ta. Míekpɔe be dɔwɔnu siawo siwo ɖea vi ŋutɔ tsɔtsɔ va afi sia na ame siwo ŋu vovo mele kura o la kpe ɖe amewo ŋu. Le mía gome la, agbalẽɖeɖefia la kpɔ dzidzedze gã aɖe.”
Wofe Kadodowo:
Xexea Me Godoo: J. R. Brown, Office of Public Information, tel. +1 718 560 5000
Mexico: Gamaliel Camarillo, tel. +52 555 133 3048


text:
MAWU NYƆ MƐ DƆKUNUW | ӠEREMI 51-52
Yehowa nyɔnuɖɛwo vanɔmɛ pɛpɛpɛ
Yehowa nunɔ enu ciwo yí ajɔ le esɔmɛ daɖɛ kitokito
“Míŋlɛ ehwanwo”
51:11,28, nwt
Meditɔwo koɖo Pɛsitɔwo nyi avlɔdatɔ bibiwo. Avlɔ yí nyi wowo hwawanu vevitɔ. Woŋlɛnɔ ehwan wowo tɔwo nɔ woatɛnŋ atrɔn amɛ ayi mɛ bulibuli
“Babiloni hwawatɔwo mi ahwawawa”
51:30
Wema ci yí nyi Chronique de Nabonide nu mɔ: “Sirusi hwakɔn ɖo Babiloni ju mɛ ahwamawamawa.” Edasɛ mɔ shigbe le Ӡeremi nyɔnuɖɛ nui hannɛɔ, wodewa ahwa ɖe koɖo Babiloni gbɔxwe yí ɖo mɛ o
“Babiloni atrɔ glikpu [koɖo] axwetugbe tɛgbɛɛ”
51:37, 62
Le tɔtɔmɛ nɔ exwe 539 D.Y. (Doŋkɔ nɔ Yesu), yí bubu ci yí le Babiloni nu tɔ ɖeɖe kpɔtɔ. Alɛsandru gangantɔ ji mɔ yeasɔ Babiloni wa ye fyɔju, vɔ éku kpata. Le gɔnmɛjeje mɛ nɔ exwe sanŋdi ŋkɔtɔɔ, Ӡuifuwo kpɔtɔ le Babiloni, eyi taɖo apostolo Piɛ yi eju lɔ mɛ. Vɔ le exwe sanŋdi amɛnɛtɔ mɛɔ, Babiloni trɔ glikpu yí degbeli o


text:
ENUKPLAKPLA 7
Nyi yí Mawu Fyɔɖuxu nyiɔ?
1. Nyi yí Mawu Fyɔɖuxu nyiɔ?
Mawu Fyɔɖuxu nyi acɛkpakpa ci yí le jeŋkwimɛ. Mawu aɖe agbetɔwo cɛkpakpawo si keŋ asɔ yiŋtɔ tɔ ɖɔli wo. Ána edro Mawu tɔ anyi wawa le jeŋkwimɛ koɖo nyigban ji. Eŋɛnywi teŋ yí enyɔ cɛ nyi! Agbetɔwo ӡan acɛkpakpa nywi. Dajinjin o, Mawu Fyɔɖuxu akpɔ eӡan ŋtɔ gbɔ. Ána ɖekawawa anɔ agbetɔwo mɛ le nyigban ji.—Hlɛn Daniɛli 2:44; Matie 6:9, 10; 24:14.
Fyɔɖuxu ɖeshiaɖe ɖonɔ Efyɔ dandan. Yehowa sɔ Eviɛ, Yesu Kristo ɖo Efyɔ nɔ yifyɔɖuxu.—Hlɛn Enyɔdasɛ 11:15.
2. Nyi yí taɖo Yesu nyi Efyɔ ci yí nyɔ wuɔ?
Yesu nyi Efyɔ nywi, ɖoɔ ényi xomɛvunɔ yí enujɔjɔɛ wawa gbebianɔ ŋkuvi ni sugbɔ. (Ӡan 1:14) Ŋsɛn sugbɔ le shi yí akpedo agbetɔwo nu, ɖoɔ ákpacɛ so jeŋkwimɛ va nyigban ji. Ci éfɔnsokuɔ, éyi jeŋkwimɛ yí nɔanyi le ɖushi mɛ nɔ Dalɔ yí lete kpɔɛ. (Ebretɔwo 10:12, 13) Le vɔvɔnuɔ, Mawu na ŋsɛn yi yí etɔ acɛkpakpa.—Hlɛn Daniɛli 7:13, 14.
3. Miwo yí aɖu Fyɔ koɖo Yesuɔ?
Amɛ kɔkɔɛwoha ci woyɔ mɔ “amɛ veviwo” aɖu Fyɔ koɖo Yesu le jeŋkwimɛ. (Daniɛli 7:27) Apostolo egbejinɔtɔ Yesu tɔwo yí nyi amɛ ŋkɔtɔ ciwo yí wosɔ. Yehowa kpɔtɔ le ŋsu koɖo nyɔnu egbejinɔtɔwo cankɔ nɔ woanyi amɛ kɔkɔɛwo. Shigbe mɔ Yesu han nɛɔ, wofɔn wo koɖo gbɔngbɔnŋcilan.—Hlɛn Ӡan 14:1-3; 1 Korɛntitɔwo 15:42-44.
Amɛ nɛni yí ayi jeŋkwimɛɔ? Yesu yɔ wo mɔ “lɛngbɔha hwɛhwɛ.” (Luiki 12:32) Le vɔvɔnuɔ, wowo hlɛnhlɛnmɛ pleŋ anyi amɛ 144 000. Woabɔ do Yesu nu akpacɛ do nyigban lɔ ji.—Hlɛn Enyɔdasɛ 14:1.
4. Nyiwo yí jɔ hwenu Yesu je acɛkpakpa gɔnmɛɔ?
Mawu Fyɔɖuxu lɔ je acɛkpakpa gɔnmɛ le exwe 1914 mɛ. * Ci Yesu tɔ acɛkpakpa trololoɔ, ésɔ Satana koɖo yigbɔngbɔn vɔnwo dɔŋkpe ɖaɖa nyigban ji do ŋkɔ. Eyi Satana do dɔmɛzi sugbɔ, yí blu xexe lɔ mɛ koɖo cukaɖawo. (Enyɔdasɛ 12:7-10, 12) So hwenɔnuɔ, agbetɔwo funkpekpewo gbeva sugbɔ doji. Ahwawawa, ejutotwi, edɔ̀lele, koɖo nyigban hunhunwo va sugbɔ. Enu jɔjɔ cɛwo nyi “jeshidu” ciwo yí dasɛ mɔ dajinjin o, Mawu Fyɔɖuxu lɔ avakpɔ nyigban ji nyɔwo gbɔ keŋkeŋ.—Hlɛn Luiki 21:7, 10, 11, 31.
5. Nyiwo yí Mawu Fyɔɖuxu lɔ wakɔɔ?
Toto kunuɖeɖedɔ le xexeɛ pleŋ mɛ jiɔ, Mawu Fyɔɖuxu lɔ na yí amɛ nɛninɛni ɖe ciwo yí so eju ɖeshiaɖe mɛ vabɔkɔ doju. Amɛfafa linlɔn nɛniɖe va nyikɔ Yesu nukplaviwo. Mawu Fyɔɖuxu ahwlɛn wo gan hwecinu yí agu xexe vwin cɛ. Amɛ ciwo yí ji mɔ Fyɔɖuxu lɔ nyɔnawo asun yewo shiɔ, ɖogbe akpla lé woawɛ anyi tonusetɔwo nɔ Yesu.—Hlɛn Enyɔdasɛ 7:9, 14, 16, 17.
Le exwe 1000 lɔ mɛɔ, Mawu Fyɔɖuxu lɔ ana edro ci Yehowa ɖo do agbetɔwo nu le gɔnmɛjejeɛ mɛ avamɛ. Nyigban lɔ pleŋ atrɔ Paradiso. Le vɔvɔnuɔ, Yesu atrɔ Efyɔɖuxu lɔ jo nɔ Dalɔ. (1 Korɛntitɔwo 15:24-26) Èjeshi mɛɖe ci àjimɔ yeanu Mawu Fyɔɖuxu nyɔ lɔ nɔa?—Hlɛn 2 Piɛ 3:13.
^ بند 6 Nɔ èji mɔ yease Bibla mɛ nyɔnuɖɛ ci yí kudo exwe 1914 mɛ dojiɔ, kpɔ kpashi 215-218 nɔ wema ci yí nyi Qu’enseigne réellement la Bible?


text:
ŊUTINYA 43
Yosua Zu Kplɔla
MOSE di be yeayi Kanaan kple Israel-viwo. Eyata ebia be: ‘Yehowa, na matso Yordan-tɔsisi la, be makpɔ anyigba nyui la.’ Gake Yehowa gblɔ be: ‘Esɔ gbɔ, mègagblɔ nya sia azɔ o.’ Ènya nusitae Yehowa gblɔ nya ma?
Le nusi dzɔ esime Mose fo agakpe la tae. Ðo ŋku edzi be eya kple Aron mede bubu Yehowa ŋu o. Womegblɔ na ameawo be Yehowae na tsi do le agakpea me o. Susu sia tae Yehowa gblɔ be yemana woade Kanaan o.
Le Aron fe ku megbe ɣleti ʋɛ aɖewo la, Yehowa gblɔ na Mose be: ‘Kplɔ Yosua tsi tre ɖe nunɔla Eleazar kple ameawo ŋkume. Gblɔ na amesiame le wo katã ŋkume be Yosua ye nye kplɔla yeye la.’ Mose wɔ nusi tututu Yehowa gblɔ la abe alesi nàkpɔe le nɔnɔmetata la me ene.
Emegbe Yehowa gblɔ na Yosua be: ‘Sẽ ŋu, eye mègavɔ̃ o. Wòe akplɔ Israel-viwo ayi Kanaan-nyigba, si fe ŋugbe medo na wo la dzie, eye manɔ anyi kpli wò.’
Emegbe Yehowa gblɔ na Mose be wòalia ayi Nebo-to, si le Moab-nyigba dzi la tame. Le etame la, Mose ate ŋu akpɔ Yordan godo ahakpɔ Kanaan-nyigba nyui la. Yehowa gblɔ be: ‘Anyigba siae medo ŋugbe be matsɔ na Abraham, Isak kple Yakob viwo. Mena nèkpɔe, gake nyemana nàɖo afɔ edzi o.’
Mose ku ɖe Nebo-to la tame. Exɔ fe 120. Ŋusẽ ganɔ eŋu, eye efe ŋku ganɔ nu kpɔm nyuie. Ameawo lé blanui ŋutɔ, eye wofa avi, elabena Mose ku. Gake wokpɔ dzidzɔ be Yosua nye yewofe kplɔla yeye.


text: 1 Le gɔmedzedzea me, Nya+ la li, eye Nya la li kple Mawu,+ eye Nya la nye mawu+ aɖe.2 Ame sia nɔ anyi kple Mawu le gɔmedzedzea me.3 Eya dzi wowɔ nuwo katã toe,+ eye eya manɔmee la, womewɔ nu ɖeka pɛ hã o.Nu si wowɔ4 to edzi lae nye agbe, eye agbe lae nye amewo fe kekeli+ la.5 Eye kekeli la le keklẽm le viviti la me,+ gake viviti la meɖu edzi o.6 Ŋutsu aɖe va do, si wodɔ ɖa abe Mawu tefenɔla ene; eŋkɔe nye Yohanes.+7 Ame sia va abe ɖaseɖila ene, ne wòaɖi ɖase le kekeli la ŋu,+ ale be ame fomeviwo katã naxɔ ase to edzi.8 Menye eyae nye kekeli ma o,+ ke boŋ ɖe wòva be yeaɖi ɖase le kekeli ma ŋu.9 Kekeli vavãtɔ si klẽna na ame ɖe sia ɖe fomevi fe xexea me vava le afe tum.+10 Enɔ xexea me,+ eye xexea va dzɔ to edzi,+ gake xexea medze sii o.11 Eva eya ŋutɔ wo de, gake wo de tɔwo mexɔe o.12 Gake ame siwo katã xɔe la, ena ŋusẽ wo be woazu Mawu fe viwo,+ elabena woxɔ efe ŋkɔ dzi se.+13 Eye menye ʋu alo ŋutilã fe lɔlɔ̃nu alo ŋutsu fe lɔlɔ̃nu mee wodzi wo tsoe o, ke boŋ tso Mawu me.+14 Ale Nya la va zu amegbetɔ,*+ enɔ mía dome, eye míekpɔ efe ŋutikɔkɔe si le abe tenuvi+ fe ŋutikɔkɔe tso fofoa gbɔ ene; eye Mawu fe amenuveve kple nyatefe yɔe fũu.15 (Yohanes ɖi ɖase le eŋu, ɛ̃ ekɔ gbe dzi gblɔe be: “Ame sia ŋue megblɔ le be, ‘Ame si le megbenye gbɔna la nye gã wum, elabena eli hafi meva dzɔ.’”)+16 Elabena esi amenuveve kple nyatefe yɔe fũu ta la, míexɔ amenuveve ɖe amenuveve dzi.17 Elabena wotsɔ Se la na to Mose dzi,+ ke amenuveve+ kple nyatefe la va to Yesu Kristo dzi.+18 Ame aɖeke mekpɔ Mawu ɣeaɖekeɣi kpɔ o;+ tenuvi si le abe Mawu ene*+ si le Fofoa xa*+ lae ɖe ame si wònye la fia.+19 Esiae nye Yohanes fe ɖaseɖiɖi esi Yudatɔwo dɔ nunɔlawo kple Lewitɔwo tso Yerusalem ɖo ɖee be woabiae be: “Ame kae nènye?”+20 Mesẽ nu o, ke boŋ eʋu eme kɔtɛ be: “Menye nyee nye Kristo la o.”21 Eye wobiae be: “Ekema ame kae nènye? Wòe nye Eliya?”+ Eɖo eŋu be: “Menye nyee o.” “Wòe nye Nyagblɔɖila la?”+ Eɖo eŋu be: “Ao!”22 Eya ta wobiae be: “Ame ka gɔ̃e nènye? Gblɔe na mí ale be míana ŋuɖoɖo ame siwo dɔ mí ɖa. Nya ka gblɔm nèle le ɖokuiwò ŋu?”23 Eɖo eŋu be: “Ame si le ɣli dom le gbedzi be, ‘Mina Yehowa* fe mɔ nadzɔ,’+ lae menye, abe ale si nyagblɔɖila Yesaya gblɔe ene.”+24 Ke ame siwo wodɔ la tso Farisitɔwo dome.25 Eya ta wobiae be: “Ne menye wòe nye Kristo la alo Eliya alo Nyagblɔɖila la o la, ekema nu ka tae nèle amewo nyrɔm?”26 Yohanes ɖo eŋu na wo be: “Nye la, mele amewo nyrɔm ɖe tsi me. Ame aɖe le tsitre ɖe mia dome, si mienya o,27 ame si le megbenye gbɔna, si fe afɔkpaka nyemedze atu o.”+28 Nu siawo va eme le Betania le Yordan godo, afi si Yohanes le amewo nyrɔm le.+29 Esi ŋu ke la, ekpɔ Yesu wògbɔna egbɔ, eye wògblɔ be: “Kpɔ ɖa, Mawu fe Alẽvi+ si le xexea+ fe nu vɔ̃+ ɖem ɖa lae nye esi!30 Ame sia ŋue megblɔ le be: ‘Ame aɖe le megbenye gbɔna, si nye gã wum, elabena eli hafi meva dzɔ.’+31 Nye ŋutɔ gɔ̃ hã nyemenyae tsã o, ke susu si ta mele amewo nyrɔm ɖe tsi mee nye be, woaɖe eya amea afia Israel.”+32 Yohanes ɖi ɖase hã gblɔ be: “Mekpɔ gbɔgbɔ la wògbɔna abe ahɔnɛ ene tso dzifo, eye wònɔ edzi.+33 Nye ŋutɔ hã nyemenyae tsã o, ke Ame si dɔm be matsɔ tsi anyrɔ amewo lae gblɔ nam be: ‘Ame si dzi nèkpɔ be gbɔgbɔ la le ɖiɖim ɖo, eye wònɔ edzi la,+ eyae tsɔa gbɔgbɔ kɔkɔe nyrɔa amewo.’+34 Mekpɔe, eye meɖi ɖase be ame siae nye Mawu fe Vi la.”+35 Esi ŋu gake la, Yohanes kple efe nusrɔ̃la eve va tɔ ɖi,36 esi wòkpɔ Yesu wòva yina la, egblɔ be: “Kpɔ ɖa, Mawu fe Alẽvi+ lae nye ekem!”37 Esi nusrɔ̃la eveawo se nya si wògblɔ la, wodze Yesu yome.38 Yesu trɔ, eye esi wòkpɔ wo le eyome la, ebia wo be: “Nu ka dim miele?” Wobiae be: “Rabi (si gɔmee nye “Nufiala” ), afi kae nènɔna?”39 Eɖo eŋu na wo be: “Miva kpɔe ɖa.” Eya ta woyi ɖakpɔ afi si wònɔna, le gafofo ewolia* lɔfo, eye wonɔ egbɔ gbe ma gbe.40 Ame eve siwo se nya si Yohanes gblɔ, eye wokplɔ Yesu ɖo la dometɔ ɖekae nye Andrea,+ Simon Petro nɔvi.41 Ame sia kpɔ eya ŋutɔ nɔvia Simon gbã, eye wògblɔ nɛ be: “Míekpɔ Mesia la”+ (Mesia gɔmee nye “Kristo”),42 eye wòkplɔe yi Yesu gbɔ. Esi Yesu kpɔe la, egblɔ be: “Wòe nye Simon,+ Yohanes vi; woayɔ wò be Kefas” (si gɔmee nye “Petro” ).+43 Esi ŋu ke la, Yesu di be yeadzo ayi Galilea. Eye esi wòkpɔ Filipo+ la, egblɔ nɛ be: “Dze yonyeme.”*44 Ke Filipo tso Betsaida, si nye du si me Andrea kple Petro hã tso.45 Filipo kpɔ Nataniel,+ eye wògblɔ nɛ be: “Míekpɔ ame si ŋuti wofo nu tsoe le Mose fe Se la kple Nyagblɔɖilawo fe nuŋlɔɖiwo me, si nye Yesu, Yosef+ vi tso Nazaret.”46 Ke Nataniel biae be: “Ðe nu nyui aɖe ate ŋu ado tso Nazaret mahã?” Filipo ɖo eŋu nɛ be: “Va kpɔ.”47 Esi Yesu kpɔ Nataniel wògbɔna egbɔ la, egblɔ tso eŋu be: “Kpɔ ɖa, Israel-vi akuakua, si me alakpa aɖeke mele o ye nye esi.”+48 Nataniel biae be: “Aleke nèwɔ nyam?” Yesu ɖo eŋu nɛ be: “Hafi Filipo nayɔ wò, esi nèle gbotia te la, mekpɔ wò.”49 Nataniel ɖo eŋu nɛ be: “Rabi, wòe nye Mawu fe Vi la, wòe nye Israel fe Fia.”+50 Yesu ɖo eŋu nɛ be: “Esi megblɔ na wò be mekpɔ wò le gbotia te tae nèxɔe se ɖoa? Èle nu siwo lolo wu esiawo la kpɔ ge.”51 Egagblɔ nɛ be: “Vavã, vavã mele egblɔm na mi be: Miakpɔ dzifo nu wòaʋu, eye mawudɔlawo anɔ dzi liam ahanɔ ɖiɖim ava Amegbetɔvi la gbɔ.”+


text:
AKPA 5
Mi Yí Ðo ’To Hwenu Ci Yí Mawu Nu Mɔ Yeahɛn Eshiɖɔɖɔ Vɛɔ?
Amɛ akpa sugbɔtɔ wanɔ ’nuvwin le Nowe hwenu. Gɔnmɛjeje Wema 6:5
Adamu koɖo Ɛva ji ’viwo. Agbetɔwo va sugbɔ le nyigban lɔ ji. Eyi Mawudɔla buwo kplɔ Satana do le egufɔnfɔn lɔ mɛ.
Wova nyigban ji yí va trɔ agbetɔwo keŋ yí ɖe nyɔnuwo. Wowo viwo nyi ŋsu kakikaki ciwo yí nyi xomɛvetɔwo.
Xexe lɔ va ɖɔ koɖo enu baɖabaɖa watɔwo. Bibla nu mɔ nyigbanjitɔwo nyi amɛ sɛntamɛwo, yí nuvɔnwawa tamɛ yí wobunɔ kpɔ gashiagamɛ.
Nowe ɖo ’to Mawu. Ékpa tɔjihun gangan ɖeka ci woyɔ mɔ arki. Gɔnmɛjeje Wema 6:13, 14, 18, 19, 22
Nowe nyi amɛ nywi. Yehowa nu ni mɔ yeagu amɛ vwin lɔwo koɖo eshiɖɔɖɔ gangan ɖeka.
Mawu nu nɔ Nowe mɔ ’yɛ le kpa ’tɔjihun gangan ɖeka ci woyɔ mɔ arki. Yi goduɔ Nowe ana yi xomumɛtɔwo koɖo elan hamɛhamɛwo aɖo mɛ.
Nowe kanxle amɛwo mɔ eshiɖɔɖɔ lɔ gbɔkɔ. Vɔ wodeɖo ’to yi o. ’Mɛɖewo kwi ni, yí yi nu venɔ ’mɛbuwo nu.
Ci yí Nowe kpa tɔjihun lɔ ɖegbɔɔ, ékplɔ elanwo domɛ.


text:
NUSƆSRƆ̃ 14
Nu Ka Tae Habɔbɔ Le Mawu Si Ðo?
1. Nu ka ta Mawu na blema Israel viwo nye dukɔ si nɔ ɖoɖo nu?
Mawu fo blemafofo Abraham fe dzidzimeviwo nu fu wonye dukɔ, eye wòde sewo na wo. Eyɔ dukɔ ma be “Israel,” eye wòbia tso wo si be woalé tadedeagu vavãa me ɖe asi ahakpɔ yefe nya la ta. (Psalmo 147:19, 20) Esia awɔe be dukɔwo katã akpɔ viɖe to Israel dzi.
Mawu tia Israel viwo be woanye yefe ɖasefowo. Wofe blemaŋutinya ɖe ale si toɖoɖo Mawu fe sewo ɖea vi na amee la fia. (5 Mose 4:6) Ale wɔ ame bubuwo ate ŋu ava nya Mawu vavã la to nusɔsrɔ̃ tso Israel viwo ŋu me.
2. Nu ka tae Kristotɔ vavãwo nye habɔbɔ ɖo?
Israel viwo fe nu megava dze Mawu ŋu o, eya ta Yehowa na Kristo hamea va xɔ ɖe dukɔ ma tefe. (Mateo 21:43; 23:37, 38) Kristotɔ vavãwo va xɔ ɖe Israel viwo tefe egbea hezu Yehowa fe ɖasefowo.
Yesu wɔ ɖoɖo na eyomedzelawo be woaɖe gbefã ahawɔ dukɔwo katã me tɔwo nusrɔ̃lawoe. (Mateo 10:7, 11; 24:14; 28:19, 20) Dɔ sia le efe yɔyrɔe nu ɖom fifia le nuɖoanyi sia fe nuwuɣi sia me. Esiae nye zi gbãtɔ si Yehowa fo ame miliɔn geɖewo nu fu tso dukɔwo katã me ɖe tadedeagu vavã me. (Nyaɖeɖefia 7:9, 10) Kristotɔ vavãwo nye habɔbɔ si me tɔwo dea dzi fo na wo nɔewo hekpena ɖe wo nɔewo ŋu. Biblia me nufiame ɖekae woxɔna le wofe kpekpewo me le xexea me godoo.
3. Aleke Yehowa Ðasefowo fe habɔbɔ si li egbea la fe dɔwo dze egɔmee?
Le fe 1870-awo me la, Biblia nusrɔ̃viwo fe fufofo sue aɖe va nɔ kekem ɖe Biblia me nyatefe siwo amewo megafiana o fe geɖee nye ma la ŋu. Wonyae be Yesu wɔ ɖoɖo be Kristo hamea nanɔ gbefã ɖem, eya ta wote gbefãɖeɖe tso Fiaɖufea ŋu le dukɔ vovovowo me. Wotsɔ ŋkɔ si nye Yehowa Ðasefowo le fe 1931 me.
4. Ðoɖo ka nue Yehowa Ðasefowo le?
Le fe alafa gbãtɔ me la, dɔdzikpɔha aɖe si lɔ̃ ɖe edzi be Yesue nye hamea fe Ta lae kpɔa Kristo hame siwo nɔ dukɔ vovovowo me la dzi. (Dɔwɔwɔwo 16:4, 5) Egbea hã, Dɔdzikpɔha si me tɔwo nye hamemetsitsi kpɔnutefewoe kpɔa Yehowa Ðasefowo fe dɔa dzi le xexea me godoo. Wokpɔa Yehowa Ðasefowo fe alɔdzedɔwɔfe siwo ɖea gbe gɔme, taa agbalẽwo alo maa Biblia srɔ̃gbalẽwo le gbegbɔgblɔ siwo wu 600 me la dzi. Ale wɔ Dɔdzikpɔha la tea ŋu naa Ŋɔŋlɔawo me dzidefo kple mɔfiame hame siwo wu 100,000 le xexea me godoo. Woɖoa ŋutsu siwo dze la hamemetsitsiwo alo dzikpɔlawoe le hame ɖe sia ɖe me. Ŋutsu siawo léa be na Mawu fe alẽha la le lɔlɔ̃ me.
Yehowa Ðasefowo wɔ ɖoɖo ɖe gbefãɖeɖe nya nyuia kple nusrɔ̃lawo wɔwɔ dɔa ŋu. Míeɖea gbefã tso afe me yi afe me abe ale si ko apostoloawo wɔe ene. (Dɔwɔwɔwo 20:20) Azɔ hã míesrɔ̃a Biblia kple ame siwo lɔ̃ nyatefea tso dzi blibo me. Gake menye habɔbɔ koe Yehowa Ðasefowo nye o. Fofo lɔ̃ame aɖe fe fomea me tɔwoe míenye. Míenye nɔviŋutsu kple nɔvinyɔnu siwo léa be na mía nɔewo. (2 Tesalonikatɔwo 1:3) Esi Yehowa fe amewo dina vevie be yewoadze Mawu ŋu ahakpe ɖe amewo ŋu ta la, wonye fome si kpɔa dzidzɔ wu le anyigba dzi.
Srɔ̃ Nu Geɖe Wu
Nuka Tututue Nye Biblia fe Nufiafia?
Yi Edzi Nànɔ Mawu fe Lɔlɔ̃ la Me
Aleke míaɖee afia be míelɔ̃ Mawu eye míekpɔ ŋudzedze ɖe nu siwo katã wòwɔ na mí ŋu?
AME KAWOE LE YEHOWA ƑE LƆLƆ̃NU WƆM EGBEA?
Ame Kawoe Yehowa Ðasefowo Nye?
Ènya Yehowa Ðasefo aɖewoa? Nu ka tututue nènya tso mía ŋu?


text:
ŊUTINYA 104
Yesu Gatrɔ Yi Dzifo
ESI ŋkekeawo nɔ yiyim la, Yesu ɖe eɖokui fia eyomedzelawo zi geɖe. Ɣeaɖeɣi la, ame abe 500 ene kpɔe. Esi wòɖe eɖokui fia wo la, ènya nusi fe nya Yesu gblɔ na woa? Mawu fe fiaɖufe lae. Yehowa dɔ Yesu ɖe anyigba dzi be wòafia nu le Fiaɖufe la ŋuti. Eye esi wofɔe tso ame kukuwo dome hã la, enɔ esia wɔwɔ dzi.
Èɖo ŋku nusi Mawu fe fiaɖufea nye la dzia? Ẽ, fiaɖufe la nye Mawu fe dziɖuɖu ŋutɔŋutɔ, si le dzifo, eye Yesue nye Amesi Mawu tia be wòanye Fia. Abe alesi míesrɔ̃e ene la, Yesu ɖe fia nyui, si wòava nye la fia esime wònyi dɔwuitɔwo, da dɔ na dɔlélawo hefɔ ame kukuwo gɔ̃ hã la!
Eyata ne Yesu le dzi ɖum le dzifo hena fe akpe ɖeka la, aleke anyigba dzi anɔ? Vavãe, woawɔ anyigba katã wòanye paradiso nyui aɖe. Aʋawɔwɔ, alo hlɔ̃dodo, alo dɔléle, alo ku, gɔ̃ hã maganɔ anyi o. Míenya be nyatefee, elabena Mawu wɔ anyigba be wòanye paradiso be amewo nakpɔ dzidzɔ le edzi. Eyatae wòwɔ Eden-bɔ le gɔmedzedzea me ɖo. Eye Yesu akpɔ egbɔ be woawɔ nusi Mawu di be woawɔ la ade goe mlɔeba.
Ɣeyiɣi de azɔ be Yesu natrɔ ayi dzifo. Yesu ɖe eɖokui fia efe nusrɔ̃lawo hena ŋkeke 40 sɔŋ. Eyata kakaɖedzi le wo si be egale agbe. Gake hafi wòadzo le efe nusrɔ̃lawo gbɔ la, egblɔ na wo be: ‘Minɔ Yerusalem vaseɖe esime miaxɔ gbɔgbɔ kɔkɔe la.’ Gbɔgbɔ kɔkɔe lae nye Mawu fe ŋusẽ wɔdɔ, abe yafofo ene; esia akpe ɖe eyomedzelawo ŋu be woawɔ Mawu fe lɔlɔ̃nu. Mlɔeba la, Yesu gblɔ be: ‘Miaɖe gbefã le ŋutinye vaseɖe anyigba fe sefe ke.’
Esi Yesu gblɔ esia vɔ la, nukunu aɖe dzɔ. Ede asi dziyiyi me ɖo ta dzifo abe alesi nàte ŋu akpɔe le afisia ene. Tete alilikpo aɖe xe nusrɔ̃lawo ŋku me be womegakpɔ Yesu azɔ o. Yesu dzo yi ɖe dzifo, eye wòdze fiaɖuɖu gɔme le afima ɖe eyomedzela, siwo le anyigba dzi la dzi.


text:
NUSƆSRƆ̃ 10
Yesu Ðo To Ɣesiaɣi
Ðe wònɔa bɔbɔe na wò ɣesiaɣi be nàɖo to dziwòlawoa?— Menɔa bɔbɔe ɣeaɖewoɣi o. Èsusu be enɔ bɔbɔe na Yesu be wòaɖo to Yehowa kple edzilawoa?— Efe kpɔɖeŋua ate ŋu akpe ɖe ŋuwò nàɖo to dziwòlawo togbɔ be toɖoɖo mele bɔbɔe o hã. Na míasrɔ̃ nu tso nya sia ŋu vie.
Yesu nɔ Fofoa Yehowa gbɔ le dzifo hafi va anyigba dzi. Gake dzilawo hã nɔ Yesu si le anyigba dzi. Wofe ŋkɔwoe nye Yosef kple Maria. Ènya ale si wòdzɔe be wova zu Yesu dzilawoa?—
Yehowa trɔ Yesu si nɔ dzifo la fe agbe de Maria fe dɔ me ale be nyɔnu sia te ŋu dzii ɖe anyigba dzi. Nukunue esia nye! Yesu nɔ tsitsim le Maria fe dɔ me vivivi abe ale si ko vidzĩ tsina le dadaa fe dɔ me ene. Abe ɣleti asieke ene megbe la, wodzi Yesu. Aleae wòdzɔe be Maria kple srɔ̃a Yosef va zu Yesu dzilawo le anyigba dzi.
Esi Yesu xɔ fe 12 pɛ ko la, ewɔ nane si ɖee fia be elɔ̃ Fofoa Yehowa vevie. Nu sia dzɔ esime Yesu kple efe fometɔwo zɔ mɔ didi aɖe yi Yerusalem be yewoaɖu azã si woyɔna be Ŋutitoto la. Esi wotrɔ gbɔna afe la, Yosef kple Maria di Yesu ʋuu gake womekpɔe o. Ènya afi si Yesu nɔa?—
Nu ka tae Yesu nɔ gbedoxɔa me?
Yosef kple Maria ɖe abla trɔ yi Yerusalem eye wodi Yesu le afi sia afi. Wotsi dzodzodzoe elabena wodii kakaka womekpɔe o. Gake le ŋkeke etɔ̃ megbe la, wova kpɔe le gbedoxɔa me! Ènya nu si tae Yesu nɔ gbedoxɔa mea?— Elabena ate ŋu asrɔ̃ nu tso Fofoa Yehowa ŋu le afi ma. Elɔ̃ Yehowa eye wòdi be yeasrɔ̃ ale si yeawɔ nu wòado dzidzɔ nɛ. Esi Yesu tsi gɔ̃ hã la, eɖoa to Yehowa ɣesiaɣi. Yesu ɖoa to togbɔ be menɔa bɔbɔe nɛ o eye wòhiã be wòakpe fu gɔ̃ hã. Ðe Yesu ɖo to Yosef kple Maria hã?— Nyatefee, Biblia gblɔ be eɖo to wo.
Nu kae nàte ŋu asrɔ̃ tso Yesu fe kpɔɖeŋua me?— Ele be nàɖo to dziwòlawo nenye be esia wɔwɔ sesẽ na wò gɔ̃ hã. Àɖo to woa?—
XLẼE LE WÒ BIBLIA ME


text:
GBETAKPƆXƆ No. 5 2016 | Aleke Nàwɔ Akpɔ Akɔfafa?
Mí katã míehiã akɔfafa, vevietɔ ne míeɖo nɔnɔme sesẽwo me. Gbetakpɔxɔ fe tata sia dzro ale si Mawu faa akɔ na ame siwo le kuxiwo kple nɔnɔme sesẽwo me tom la me.
NYATI SI LE AKPAA DZI
Mí Katã Míehiã Akɔfafa
Afi kae nàkpɔ akɔfafa le ne wò ame vevi aɖe ku, ne èle go dom kuxiwo le wò dɔwɔɖui alo srɔ̃ɖeɖe me, alo ne lãmesẽkuxiwo le fu ɖem na wò?
NYATI SI LE AKPAA DZI
Ale Si Mawu Faa Akɔ Na Mí
Mɔ ene siwo dzi ame siwo le nɔnɔme sesẽwo me tom ato akpɔ akɔfafa.
NYATI SI LE AKPAA DZI
Ale Si Nàkpɔ Akɔfafa Le Xaxaɣiwo
Ale si ame aɖewo wɔ kpɔ akɔfafa esime wohiã nɛ vevie.
IMITATE THEIR FAITH
“Yehowa Tɔe Nye Aʋa La”
Nu kae na David te ŋu wu Goliat? Nu kae míate ŋu asrɔ̃ tso David fe ŋutinyaa me?
David Kple Goliat—Ðe Wofe Ŋutinyaa Dzɔ Ŋutɔŋutɔa?
Ame aɖewo gblɔna be ŋutinya ma nye nyakpakpa. Ðe kpeɖodzi le wofe nyaa ŋua?
THE BIBLE CHANGES LIVES
Nye Dzi Nɔ Veve Sem Eye Menye Ŋutasẽnuwɔla
Nu kae na gbevuvi kɔdala aɖe si nɔ Mexico la di be yeatrɔ yefe agbenɔnɔ?
Nya Kae Biblia Gblɔ?
Ðewohĩ nya sia fe ŋuɖoɖo awɔ nuku na wò.
Internet Dzi Nu Bubuwo
Nu Ka Ta Mado Gbe Ða? Ðe Mawu Aɖo Eŋu Nama?
Ne Mawu aɖo wò gbedodoɖawo ŋu kple maɖo wo ŋu o la nɔ te ɖe dziwò


text: 23 Azɔ Yesu fo nu na amehawo kple efe nusrɔ̃lawo gblɔ be:2 “Agbalẽfialawo kple Farisitɔwo bɔbɔ nɔ Mose fe zikpui dzi.3 Eya ta miwɔ nu siwo katã wogblɔna na mi la, eye milé wo me ɖe asi, ke migakpɔ wofe nuwɔna miawɔ o, elabena wogblɔnɛ, gake womewɔa nu si wogblɔna la dzi o.+4 Woblaa agba kpekpewo tsɔ ɖoa amewo fe abɔta,+ gake woawo ŋutɔwo medina be yewofe asibidɛ ɖeka teti naka wo ŋu o.+5 Dɔ siwo katã wowɔna la, wowɔnɛ be amewo nakpɔ;+ elabena wowɔa nugoe siwo me ŋɔŋlɔawo le la wòkekena eye woblaa wo ɖe ŋgonu kple abɔ be woakpɔ yewo ta,+ eye wowɔa wofe awu togawo wòdidina.+6 Wolɔ̃a bubunɔfewo* nɔnɔ le fiẽnuɖufewo kple ŋgɔgbezikpuiwo dzi nɔnɔ le fufofewo,+7 eye wodina be amewo nado gbe na yewo bubutɔe le ablɔwo* me, eye woayɔ yewo be Rabi.*8 Ke miawo la, migana woayɔ mi be Rabi o, elabena ame ɖeka koe nye miafe Nufiala,+ ke mi katã la, nɔviwo mienye.9 Eye migayɔ ame aɖeke be mia fofo le anyigba dzi hã o, elabena ame ɖekae nye mia Fofo,+ Ame si le dzifo.10 Eye womegayɔ mi be kplɔlawo hã o, elabena ame ɖekae nye miafe Kplɔla, eyae nye Kristo la.11 Ke ame si nye gãtɔ le mia dome la nanye miafe subɔla.+12 Ame si doa eɖokui ɖe dzi la, woabɔbɔe ɖe anyi,+ eye ame si bɔbɔa eɖokui la, woadoe ɖe dzi.+13 “Baba na mi, agbalẽfialawo kple Farisitɔwo, alakpanuwɔlawo! Elabena mietua Dzifofiaɖufe la fe ʋɔwo ɖe amewo nu; eye esi miawo ŋutɔwo mieyina ɖe eme o ta la, mieɖea mɔ na ame siwo le mɔ dzi yina ɖe eme la be woayi ɖe eme o.+14 *——15 “Baba na mi agbalẽfialawo kple Farisitɔwo, alakpanuwɔlawo!+ Elabena miezɔ to fu dzi kple anyigba dzi be miatrɔ ame ɖeka wòazu Yudatɔ, eye ne ezui vɔ la, miewɔnɛ wòdzena na Gehena* yiyi wu miawo ŋutɔwo zi gbɔ zi eve.16 “Baba na mi, mɔfiala ŋkuagbãtɔwo,+ mi ame siwo gblɔna be, ‘Ne ame aɖe tà gbedoxɔa la, mehiã be wòawɔ edzi o; ke ne ame aɖe tà sika si le gbedoxɔa me ya la, ele be wòawɔ efe atam la dzi godoo.’+17 Movitɔwo kple ŋkuagbãtɔwo! Mibu eŋu kpɔ, kae le vevie wu, sika la loo alo gbedoxɔ si na sika la ŋuti kɔ yea?18 Miegblɔna hã be, ‘Ne ame aɖe tà vɔsamlekpuia la, mehiã be wòawɔ edzi o; ke ne ame aɖe tà nunana si le edzi ya la, ele be wòawɔ edzi godoo.’19 Ŋkuagbãtɔwo! Mibu eŋu kpɔ, kae le vevie wu, nunana la loo alo vɔsamlekpui si na nunana la ŋuti kɔ yea?20 Eya ta ame si tà vɔsamlekpuia la, età vɔsamlekpuia kple nu siwo katã le edzi la siaa;21 eye ame si tà gbedoxɔa la, età gbedoxɔa kple Ame si le eme la siaa;+22 eye ame si tà dzifo la, età Mawu fe fiazikpui kple Ame si bɔbɔ nɔ edzi la siaa.23 “Baba na mi, agbalẽfialawo kple Farisitɔwo, alakpanuwɔlawo! Elabena mienaa ahamɛ, sikɔni kple adrike fe ewolia,+ ke mieŋea aɖaba fua Se la me nu vevitɔwo, siwo nye dzɔdzɔenyenye+ kple nublanuikpɔkpɔ+ kpakple nutefewɔwɔ dzi. Ehiã be miawɔ nu mawo, gake miagaŋe aɖaba afu esiawo hã dzi o.+24 Mɔfiala ŋkuagbãtɔ+ siwo tsyɔa nu dzodzoe sue,+ gake mia kposɔ ya!+25 “Baba na mi, agbalẽfialawo kple Farisitɔwo, alakpanuwɔlawo! Elabena mieklɔa kplu kple agba ŋuti,+ gake wo me yɔ fũu kple ŋukeklẽ*+ kple nu gbɔme wɔwɔ.+26 Farisitɔ ŋkuagbãtɔ, klɔ kplu kple agba la me gbã, ekema eŋu hã aɖi.27 “Baba na mi, agbalẽfialawo kple Farisitɔwo, alakpanuwɔlawo!+ Elabena mieɖi yɔdo siwo wosi akalo na,+ siwo nya kpɔ ŋutɔ le gota, ke wo me yɔ fũu kple ame kuku fuwo kple makɔmakɔnyenye ɖe sia ɖe fomevi.28 Nenemae miedzena ame dzɔdzɔewoe le gota le amewo ŋkume, gake mia me yɔ fũu kple alakpanuwɔwɔ kple sedzimawɔmawɔ.+29 “Baba na mi, agbalẽfialawo kple Farisitɔwo, alakpanuwɔlawo!+ Elabena miedzraa nyagblɔɖilawo fe yɔdowo* ɖo, eye mieɖoa atsyɔ̃ na ame dzɔdzɔewo fe yɔdowo,+30 eye miegblɔna be, ‘Ne ɖe míenɔ anyi le mía tɔgbuiwo ŋɔli la, míakpɔ gome kpli wo le nyagblɔɖilawo fe ʋu kɔkɔ ɖi me o.’31 Ale mieɖe ha mia ɖokui be yewonye ame siwo wu nyagblɔɖilawo la fe viwo.+32 Ekema miwu dɔ si gɔme mia tɔgbuiwo dze la nu.33 “Mi dawo kple dzakpatawo fe dzidzimeviwo,+ aleke miawɔ asi le Gehena* fe ʋɔnudɔdrɔ̃ la nu?+34 Eya ta mele nyagblɔɖilawo+ kple nunyalawo kpakple nufialawo+ dɔm ɖe mia gbɔ. Miawu wo dometɔ aɖewo,+ eye miahe wo ɖe ati ŋu, miafo wo dometɔ aɖewo kple atam+ le miafe fufofewo, eye miati wo yome+ tso du me yi du me,35 ale be ʋu dzɔdzɔe siwo katã wokɔ ɖe anyi le anyigba dzi la fe fɔɖiɖi nava mia dzi, tso ame dzɔdzɔe Abel+ fe ʋu dzi va se ɖe Zakariya, Barakiya vi, ame si miewu le gbedoxɔa kple vɔsamlekpuia dome la fe ʋu dzi.+36 Vavã mele egblɔm na mi be, nu siawo katã ava dzidzime sia dzi.37 “Yerusalem, Yerusalem, si wu nyagblɔɖilawo, eye wòfu kpe ame siwo wodɔ ɖo ɖe egbɔ+—zi nenie nyemehedi be mafo viwòwo nu fu abe ale si koklonɔ foa viawo nu fu ɖe efe aʋalawo te ene o! Ke mielɔ̃ o.+38 Kpɔ ɖa! Woagblẽ miafe afe la ɖi na mi.*+39 Elabena mele egblɔm na mi be: Tso fifia dzi yina la, miegale kpɔ ye ge akpɔ o va se ɖe esime miagblɔ be, ‘Woayra ame si gbɔna le Yehowa* fe ŋkɔ me!’”+


text:
NUSƆSRƆ̃ 6
Mɔkpɔkpɔ Kae Li Na Kukuawo?
1. Nya nyui kae li ku ɖe ame kukuwo ŋu?
Esi Yesu va ɖo Betania, afi si te ɖe Yerusalem ŋu la, exɔlɔ̃ Lazaro ku xoxo ŋkeke enee nye ema. Yesu kplɔ Marta kple Maria, siwo nye ame si ku la nɔvinyɔnuwo, ɖo yi afi si woɖi Lazaro ɖo. Etefe medidi o, amewo va fo zi ɖe tefea. Àte ŋu akpɔ ale si gbegbe dzi dzɔ Marta kple Maria esi Yesu fɔ Lazaro ɖe tsitre la le susu mea?
Marta nya nu tso nya nyui si ku ɖe kukuawo ŋu la ŋuti xoxo. Enyae be Yehowa afɔ ame kukuwo ɖe tsitre woagava nɔ agbe le anyigba dzi.
2. Nɔnɔme ka mee ame kukuwo le?
Anyie wotsɔ mè amegbetɔwo. (1 Mose 2:7; 3:19) Menye gbɔgbɔ siwo do ŋutilã woe míenye o. Anyigbadzinuwɔwɔwoe míenye, eya ta míafe akpa aɖeke meyia edzi nɔa agbe le míafe ku megbe o. Ne míeku la, míafe susu dzudzɔa dɔwɔwɔ, eye míafe tamesusuwo nu yina. Eya ta esi wofɔ Lazaro ɖe tsitre la, megblɔ nya aɖeke si fia be ekpɔ nane tefe le ku me o, elabena kukuawo meganyaa naneke o.
Ðe Mawu wɔa funyafunya ame kukuwo le dzo mea? Esi Biblia gblɔ be kukuawo menya naneke o ta la, edze fãa be funyafunyawɔwɔ amewo le dzo mavɔ me nye alakpanufiafia si doa vlo Mawu. Fuwɔwɔ amewo le dzo me nye ŋunyɔ nɛ.
3. Ðe kukuawo ate ŋu afo nu na mía?
Ame kukuwo mate ŋu afo nu alo ase nu o. (Psalmo 115:17) Gake mawudɔla vɔ̃ɖiwo li, eye woate ŋu afo nu na amewo ameflutɔe abe ame siwo ku lae le nu fom ene. (2 Petro 2:4) Yehowa medina kura be míate kpɔ be míafo nu kple ame kukuwo o.
4. Ame kawoe woafɔ ɖe tsitre?
Woafɔ ame kuku miliɔn geɖe siwo le yɔdowo me la ɖe tsitre woava nɔ agbe le anyigba dzi. Woafɔ ame siwo menya Mawu o eye wowɔ nu vlowo la dometɔ aɖewo gɔ̃ hã ɖe tsitre.
Mɔnukpɔkpɔ asu ame siwo woafɔ ɖe tsitre la si be woasrɔ̃ nu tso Mawu ŋuti nyatefea ŋu ahaɖee afia be yewoxɔ Yesu dzi se to toɖoɖoe me. (Nyaɖeɖefia 20:11-13) Ame siwo woafɔ ɖe tsitre la dometɔ siwo awɔ nu nyui la anɔ agbe tegbee le anyigba dzi.
5. Nu kae tsitretsitsia fia mí tso Yehowa ŋu?
Ale si Mawu dɔ Via ɖa wòva tsɔ efe agbe na ɖe mía ta lae wɔe be woate ŋu afɔ ame kukuwo ɖe tsitre. Eya ta tsitretsitsia nye Yehowa fe lɔlɔ̃ kple amenuveve ɖeɖe fia mí. Ne wofɔ ame kukuwo ɖe tsitre la, wo dometɔ kae nàdi vevie be yeakpɔ?
Srɔ̃ Nu Geɖe Wu
Nuka Tututue Nye Biblia fe Nufiafia?
Afikae Ame Kukuwo Le?
Srɔ̃ nu si Biblia gblɔ tso nɔnɔme si me kukuawo le kple nu si tae amegbetɔwo kuna ŋu.
Nuka Tututue Nye Biblia fe Nufiafia?
Mɔkpɔkpɔ Vavã si Li na Wò Ame Vevi Siwo Ku
Ame vevi aɖewo ku na wò kpɔa? Ðe míagate ŋu akpɔ wo akea? Srɔ̃ nu si Biblia fia tso tsitretsitsia ŋu.
Nuka Tututue Nye Biblia fe Nufiafia?
Gbɔgbɔmenuwɔwɔwo—Alesi Wokpɔa Ŋusẽ Ðe Mía Dzii
Biblia fo nu tso mawudɔlawo kple gbɔgbɔ vɔ̃wo siaa ŋu. Woli ŋutɔŋutɔa? Ðe woate ŋu akpɔ ŋusẽ ɖe wò agbenɔnɔ dzia?


text:
SƆHƐWO BIANA BE
Ðe Ame Sia Sɔ Nama?
Èke ɖe ame si ate ŋu ava nye wò kpeɖeŋutɔ nyui ŋua? Ne nenemae la, aleke nàwɔ anya ne ame sia sɔ na wò?
Ehiã be nàlé ŋku ɖe nu siwo yi ŋgɔ wu gotagomedzedzeme ŋu. Ne nyɔnuvi aɖe dze tugbe la, mefia kokoko be enye ame si dzi woate ŋu aka ɖo o, nenema kee ne ŋutsuvi aɖe xɔ ŋkɔ la mefia be anye agbe nyui nɔla godoo o. Àdi be yeaɖe ame si ana nàɖe dzi ɖi, ame si fe nɔnɔmewo kple taɖodzinuwo sɔ kple tɔwò.—1 Mose 2:18; Mateo 19:4-6.
Lé Ŋku Ðe Nu Siwo Yi Ŋgɔ Wu Gotagomedzedzeme Ŋu
Lé ŋku ɖe ame si fe nu lé dzi na wò la ŋu anukwaretɔe. Gake kpɔ nyuie! Ne mènya wɔwɔ o la, ɖewohĩ nu siwo nàdi be yeakpɔ la ko ŋue wò susu ava nɔ. Eya ta gbɔ dzi ɖi. Dze agbagba nàlé ŋku ɖe nɔnɔme siwo ŋutɔŋutɔ le xɔ̃wòa si la ŋu.
Ame geɖe siwo ɖoa gbe ɖi kple wo nɔewo la mekpɔa nu yia ŋgɔ wu gotagomedzedzeme o. Ke boŋ, wotsia dzi hetɔa asi nu siwo me wosɔ le la dzi, hegblɔna be: “Míelɔ̃a hadzidzi ɖeka tɔgbiwo.” “Míelɔ̃a modzakaɖeɖe ɖeka tɔgbiwo.” “Míafe susuwo sɔ le nu sia nu me!” Gake ahiã be nàkpɔ nu ayi ŋgɔ wu gotagomedzedzeme ko. Ehiã be nàde dzesi “dzime fe ame ɣaɣla” la. (1 Petro 3:4; Efesotɔwo 3:16) Le esi tefe be wò susu nanɔ nu siwo me miesɔ le ko ŋu la, dze agbagba nànya ale si wòawɔ nui ne masɔmasɔwo do mo ɖa.
Le kpɔɖeŋu me, bu nu siwo gbɔna la ŋu:
Aleke ame sia kpɔa masɔmasɔwo gbɔ? Ðe wòtea tɔ ɖe efe susu ko dzi, ‘doa dziku’ kabakaba alo ‘daa gbe ɖe ame gbɔa’? (Galatiatɔwo 5:19, 20; Kolosetɔwo 3:8) Alo ɖee ame sia sea nu gɔmea, si fia be elɔ̃na faa ɖea asi le nya ŋu bene ŋutifafa nanɔ anyi ne nu si dzɔ la menye se aɖeke dzi dada oa?—Yakobo 3:17.
Ðe ame sia dzea agbagba be yeana woawɔ nu ale si yedi la kokokoa? Ðe wòdina be nàlɔ̃ ye ɖeka ko alo nye ame si ʋãa ŋua? Ðe wòdina godoo be yeanya nu sia nu si nàwɔ alo afi sia afi si nàyia? Ðetugbui aɖe si ŋkɔe nye Nicole la gblɔ be: “Mesena be ɖekakpui kple ɖetugbui aɖewo siwo le gbe ɖom ɖi la wɔa dzre le esi ame ɖeka doa dziku be ame evelia menana yenyana afi siwo wòado ayi o ta. Mekpɔe be ema nye dzesi be kuxi aɖe li.”—1 Korintotɔwo 13:4.
Aleke amewo bua xɔ̃wò si nèle gbe ɖom ɖi kpli la? Anyo be nàɖo dze kple ame siwo nya xɔ̃wòa nyuie ɣeyiɣi didi aɖee nye esia, abe ame tsitsi kpɔnutefe siwo le efe hamea me la ene. Woana nànya ne ame si ŋu ‘woɖia ɖase nyuie tsoe’ wònye.—Dɔwɔwɔwo 16:1, 2.


text:
Aleke Mawɔ Sukudɔdeasi Siawo Katã?
Nu si nàte ŋu awɔ
Di tefe si nàsrɔ̃ nua le. Mele be toɣliɖeɖe nanɔ tefea o. Ne anya wɔ la, zã nusrɔ̃kplɔ̃. Mègaʋu television ne èle nu srɔ̃m o.
Wɔ nu siwo le vevie wu la gbã. Esi wònye sukunusɔsrɔ̃ le vevie ta la, ɖoe be yeawɔ yefe sukudɔdeasiwo gbã.
Mèganɔ megbelele hem o. Wɔ ɖoɖo koŋ ɖe wò sukudɔdeasiwo ŋu, eye nàwɔ ɖe edzi pɛpɛpɛ.
Ðoɖowɔɖi nenɔ asiwò. Tia dɔdeasi si nàwɔ gbã, esi nàwɔ evelia kple bubuawo. Ŋlɔ esiawo ɖe pepa dzi eye nàɖo ɣeyiɣi si nàzã ɖe wo dometɔ ɖe sia ɖe ŋu. Ne èwu wo dometɔ aɖe wɔwɔ nu la, te fli ɖe eme.
Ði ɖe eme vie. Ne èkpɔe be yefe susu megale nusɔsrɔ̃a lém tututu o la, ke ɖi ɖe eme vie. Gake gbugbɔ trɔ ɖe eŋu kaba.
Kakaɖedzi nenɔ asiwò. Ðo ŋku edzi be menye tagbɔ ɖaɖɛ ye nana ame nyea sukuvi nyui o ke boŋ veviedodonu ye. (Lododowo 10:4) Àte ŋu akpɔ dzidzedze le suku. Do vevie nu, ekema akpɔ eme kutsetse nyuiwo.


text:
Nu Kae Mawɔ Ne Sukudede Medzɔa Dzi Nam O?
Nu si nàte ŋu awɔ
Kpɔ sukudede fe viɖewo dze sii. Dze agbagba nàkpɔ sukudede fe viɖewo adze sii. Menye nu siwo katã nèsrɔ̃na le suku la fe viɖe nàte ŋu akpɔ adze sii fifia o. Ke hã nusɔsrɔ̃ tso nu vovovowo ŋu ana nànya nu geɖe tso xexea me ŋu. Akpe ɖe ŋuwò nàzu “
nuwo katã na ame fomeviwo katã,” eye wòana nànya ale si nàɖo dze kple ame fomevi vovovowo. (1 Korintotɔwo 9:22) Ne mede ɖeke o hã la, ana wò tamebubuŋutete nanyo ɖe edzi, eye ŋutete sia ava ɖe vi na wò godoo le etsɔ me.
Dze gbagba nàkpɔ nu nyui si wò nufiala wɔna na wò la dze sii. Ne èwɔ abe wò nufiala fe nu tia wò ene la, tsɔ susu ɖo efe nufiafia dzi, ke menye eya amea dzi o. Ðo ŋkui be wò nufiala fia nu mawo ke ame geɖewo zigbɔzi nanewo kpɔ le sukuxɔ bubuwo me. Eya ta asesẽ nɛ be wòagafia nu mawo kple dzo abe ale si wòwɔe tsã ene.
Aɖaŋuɖoɖo: Ŋlɔ nu siwo gblɔm wòle ɖi, ne nane me mekɔ na wò o la, biae bubutɔe wòaɖe eme na wò, eye kpɔ dzidzɔ ɖe nu si srɔ̃m nèle la ŋu.
Kpɔ ŋudzedze ɖe wò ŋutetewo ŋu. Sukudede ate ŋu aɖe wò ŋutete siwo ŋu menya nu tsoe tsã o la ɖe go. Paulo ŋlɔ na Timoteo bena: ‘
De dzo Mawu fe nunana si le mewò la me.’ (2 Timoteo 1:6) Edze fãa be Timoteo xɔ gbɔgbɔ kɔkɔea fe nunana aɖewo. Gake ehiã be wòatu “nunana” ma ɖo be wòadzi ɖe edzi alo wòagagu o. Ele eme be Mawu menaa sukuŋutetewo mí tẽe o. Ke hã ŋutete siwo le asiwò la wò ɖeka si ko wole. Sukudede ate ŋu akpe ɖe ŋuwò nàva kpɔ wò ŋutete siwo mede dzesii tsã o la adze sii ahana nàtu wo ɖo ɖe edzi.


text:
NYADZƆDZƆWO
Austria (Autriche)
Wowɔ Ŋkuɖodzikpe Aɖe Tsɔ Ðo Ŋku Ðasefo Austriatɔ Aɖe Si Nazitɔwo Wu Dzi, Nutodzikpɔla Ƒe Nufo Vevi
Vienna fe nuto si nye Meidling dzi kpɔla Gabriele Votava fo nufo aɖe si me wòɖe nu le ŋkuɖodzikpe si wowɔ tsɔ ɖo ŋku Afetɔ Gerhard Steinacher, si nye Yehowa Ðasefo aɖe si wowu esime wòxɔ fe 19 le esi wògbe be yemakpe asi ɖe aʋawɔwɔ ŋu o ta la dzi.
Wode Bubu Yehowa Ðasefowo Ŋu Le Gusen Fuwɔamegakpɔ Ƒe Ŋkuɖodzife La Me
Le April 13, 2014 dzi la, woɖe ŋkuɖodzikpe aɖe si wowɔ be woatsɔ aɖo ŋku Yehowa Ðasefo 450 siwo Nazitɔwo de ga le Mauthausen kple Gusen fuwɔamegaxɔ me le Austria dzi la fia.


text:
SƆHƐWO BIANA BE
Nu Ka Tae Wòle Be Nàtsri Film-memewo Sɔsrɔ̃?—Akpa 2: Na Ŋutsuviwo
Nu kae film-memewo sɔsrɔ̃ lɔ ɖe eme?
Lé ŋku ɖe nya siawo ŋu, eye nàɖo nyabiase siwo gbɔna ŋu.
Nya siawo dometɔ kawoe sɔ kple ŋutsuvi siwo dzena le filmwo, televisionwo dzi kple boblododowo me?
Nya siawo dometɔ kae nàdi be woagblɔ tso ye ŋu?
Anɔ eme be àyɔ nɔnɔme siwo dze le akpa gbãtɔ la atsɔ aɖo nyabiase gbãtɔa ŋu eye àyɔ nɔnɔme siwo dze le akpa evelia atsɔ aɖo nyabiase evelia ŋu. Ne nenemae la, ke enyo ŋutɔ. Nu ka tae? Elabe anɔ eme be ale si woɖɔa ŋutsuviwo le filmwo kple boblododowo me la mesɔ kple ame si tututu nènye alo ame si fomevi nàdi be yeava nye la o. Bu nu si tae la ŋu kpɔ.
Zi geɖe la, ŋutsuviwo nyea ŋutasẽnuwɔlawo kple aglãdzelawo le filmwo me. Agbalẽ aɖe gblɔ be ŋutsuvi siwo xɔ ŋkɔ le filmwo, televisiondziwɔnawo kple kamedefefewo me la dometɔ akpa gãtɔ nyea “ŋusẽtɔ siwo wɔa ŋutasẽnuwo. . . . Wofe nyae nye be ele be ŋutsuviwo fe nya me nasẽ eye woanye ame wɔadãwo hafi woate ŋu awɔ wofe didiwo dzi na wo.”
—Why Boys Don’t Talk —and Why It Matters
Bu nya sia ŋu: Ðe adãwɔwɔ awɔe be nànye xɔlɔ̃, dɔwɔhati alo srɔ̃ŋutsu nyuia? Ne wodo dziku na wò la, nu eve siawo dometɔ ka wɔwɔe asesẽ na wò wu, be nàɖe wò dziku afo ɖi bababa alo nàɖu dzikua dzi? Esiawo dometɔ ka wɔwɔe aɖee fia be ŋutsu ŋutɔŋutɔe nènye?
Biblia gblɔ be: “Dzigbɔɖitɔ nyo wu kalẽtɔ, eye ame si ɖua eɖokui dzi la, nyo wu duwo xɔla.”—Lododowo 16:32.
Woɖea ŋutsuviwo fiana le filmwo me be wonye ame siwo gbɔdɔnuwo xɔ susu me na. Chris si xɔ fe 17 gblɔ be: “Le filmwo kple televisiondziwɔnawo me la, ŋutsuviwo ɖɔlia nyɔnuviwo wu wofe awudodowo.” Gary si xɔ fe 18 gblɔ kpee be: “Gbɔdɔnuwɔnawo koe xɔa susu me na ŋutsuvi siwo nɔa filmwo me.” Edzena le film aɖewo me be dɔ si dze ŋgɔ ŋutsuviwo le agbe me katã koe nye be woayi kplɔ̃ɖofewo, ano aha alo adɔ kple nyɔnuviwo.
Bu nya sia ŋu: Ðe nàdi be woabu ye abe ŋutsuvi siwo nɔa filmwo me la enea? Ðe ŋutsu ɖɔʋu bua nyɔnuwo be wonye nu siwo woatsɔ aɖi kɔ na gbɔdɔdɔ dzro koa? Alo ɖe wòdea bubu wo ŋua?
Biblia gblɔ be: “Mia dome ame sia ame nanya ale si wòawɔ aɖu ye ŋutɔ fe ŋutilã dzi le kɔkɔenyenye kple bubu me, menye le gbɔdɔdɔ fe dzodzro fe ŋubiabiã me . . . o.”—1 Tesalonikatɔwo 4:4, 5.
Woɖea ŋutsuviwo fiana le filmwo me be wonye ame maɖɔʋuwo. Ŋutsuvi siwo woɖena fiana le filmwo me kple television dzi la nyea kuviatɔwo kple ame maɖɔʋuwo. Ðewohĩ esia tae ame tsitsi aɖewo mekana ɖe ŋutsuviwo dzi tututu o. Gary si fe nya míegblɔ va yi la gblɔ be: “Esi mexɔ fe 16 la, dɔkpɔkpɔ sesẽ nam, elabena nyɔnuwo koe dɔtɔ siwo le míafe nutoa me la dina be yewoaxɔ. Wobua ŋutsuviwo katã be wonye ame maɖɔʋuwo eye womate ŋu aka ɖe wo dzi o!”
Bu nya sia ŋu: Ðe wòsɔ be woabu ŋutsuviwo katã be wonye ame maɖɔʋuwo eye womate ŋu aka ɖe wo dzi o abe ale si wòdzena le filmwo me enea? Aleke nàɖee afia be ye ya yemele nenema o?
Biblia gblɔ be: “Mègana ame aɖeke nado vlo wò ɖekakpuinyenye o. Ke boŋ nànye kpɔɖeŋu na nutefewɔlawo le nufofo me, le agbenɔnɔ me, le lɔlɔ̃ me, le xɔse me, le agbe dzadzɛ nɔnɔ me.”—1 Timoteo 4:12.
Nu si wòle be nànya
Nu siwo dzena le filmwo kple boblododowo me la tea ŋu kpɔa ŋusẽ gã aɖe ɖe ame dzi. Le kpɔɖeŋu me, nu siwo dzena le filmwo alo boblododowo me ate ŋu ana nàsusui be ehiã be ye hã yeasrɔ̃ atsyã siwo le tsia dzi hafi woabu ye ɖe ame me. Colin, ŋutsuvi si xɔ fe 17 gblɔ be: “Woɖea ale si wòle be ŋutsuviwo nado awui la fiana le boblododowo me eye nyɔnuviwo nɔa kukum ɖe wo dzi. Adzro wò vevie be ye hã yeayi aɖafle awu mawo tɔgbi. Mɔ̃ sia ɖem zi ɖeka zi eve aɖewo!”
Bu nya sia ŋu: Ðe ale si nèdoa awui la ɖea ame si tututu nènye la fiana alo ɖe wòɖenɛ fiana be amewo yome ko nèdzea? Ame kawoe wòɖea vi na ne ètsɔ wò ga le awu siwo le tsia dzi la flem?
Biblia gblɔ be: “Midzudzɔ agbenɔnɔ ɖe nuɖoanyi sia fe nɔnɔme nu.”—Romatɔwo 12:2.
Ŋutsuvi siwo woɖena fiana le filmwo alo boblododowo me fe nuwɔnawo sɔsrɔ̃ mana nuwò nadzɔ dzi na nyɔnuviwo o. Bu nya siwo nyɔnuvi aɖewo gblɔ la ŋu kpɔ:
“Malɔ̃ ŋutsuvi siwo ɖea wofe amenyenye ŋutɔŋutɔ fiana wu ŋutsuvi siwo wɔa ameŋkumenu be yewoatsɔ adze amewo ŋu. Le nyatefe me la, ŋutsuvi siwo dzea agbagba be yewoadze amewo ŋu la fe nu va ɖia kokoe!”
—Anna.
“Woɖenɛ fiana le boblododowo me wòdzena be ele be mɔ̃ɖaŋunu aɖewo koŋ nanɔ ŋutsuviwo si alo woadzra ɖo le mɔ aɖe nu hafi wofe nu nadze nyɔnuviwo ŋu. Gake ne nyɔnuviwo va tsi la, menye nu siawo ŋue wogava tsia dzi ɖo le ŋutsuwo ŋu o. Ke boŋ woléa ŋku ɖe ŋutsuawo fe nɔnɔme nyuiwo kple ale si wòwɔa nu ɖe amewo ŋui la ŋu. Le kpɔɖeŋu me, ŋutsuvi siwo ɖia anukware eye wowɔa nutefe la fe nue léa dzi na nyɔnuviwo.”
—Danielle.
“Zi geɖe la, ŋutsuvi si dze ɖeka wu gbɔgblɔ la, ɖe wònɔa eɖokui kpɔm, eye nyemedina be made ha kple ame ma tɔgbi o. Ne èdze ɖeka wu adɔ̃ evɔ wò agbenɔnɔ menyo o la, wò nu malé dzi nam gbeɖe o.”
—Diana.
Bu nya sia ŋu: Biblia gblɔ tso ŋutsuvi Samuel ŋu be “ɖevi la le tsitsim, eye efe nu nyo Yehowa kple amegbetɔwo siaa ŋu.” (1 Samuel 2:
26) Nɔnɔme nyui kawoe wòle be wòasu asiwò ale be woafo nu nyui ma tso wò hã ŋutiwò?
Biblia gblɔ be: “Miwɔ ŋutsu.”—1 Korintotɔwo 16:13.
-
Nu si nàte ŋu awɔ
Da nu siwo woɖena fiana le filmwo me la kpɔ. De dzesi Biblia fe nya siawo: “Nu sia nu si le xexea me—ŋutilã fe nudzodzro kple ŋkuwo fe nudzodzro kple ame fe nunɔamesiwo fiafia adegbefofotɔe—la metso Fofo la gbɔ o, ke boŋ xexea me wotso.”—1 Yohanes 2:16.
Nu siawo tututue wodoa bobloe le filmwo me, eye wonana wòdzena abe ɖe naneke megblẽ le wo ŋu o ene. Eya ta dze agbagba nàda nu siwo nèkpɔna la kpɔ be wonyo mahã. Zi geɖe la, ɖeko boblodolawo doa boblo nu mawo be amewo nafle wo ne yewoakpɔ ga geɖe.
Nye ame si nèdi be yeanye. Biblia gblɔ be: “Mido amenyenye yeye la, si wɔm wole yeyee to sidzedze vavãtɔ me le Ame si wɔe la fe nɔnɔme nu,” ke menye le ale si woɖɔa amewo le filmwo me la nu o.—Kolosetɔwo 3:10.
Nu si akpe ɖe ŋuwò nàwɔ ɖe aɖaŋuɖoɖo sia dzie nye be nàde ŋugble tso nɔnɔme nyui siwo nàdi be woanya na ye, siwo nètia le nyati sia fe gɔmedzedze la ŋu. Ðe manyo be nàdze egɔme fifia atu nɔnɔme siawo ɖo alo adze agbagba be woaganyo ɖe edzi oa?
Srɔ̃ ame siwo ɖoa kpɔɖeŋu nyuiwo. Biblia gblɔ be: “Ame si zɔna kple nunyalawo la, adze nunya.” (Lododowo 13:20) Wò ame nyanyɛ kawoe ɖee fia le wofe agbenɔnɔ me be yewodze nunya? Wo dometɔ aɖewo ate ŋu anye nyruiwò alo tɔwò. Ðewo hã ate ŋu anye xɔ̃wòwo alo wò ame nyanyɛ bubuwo. Ŋutsu kpɔɖeŋu nyui ɖola geɖewo le Yehowa Ðasefowo fe hamewo me. Kpɔɖeŋu nyui ɖola geɖewo le Biblia hã me. Wo dometɔ ɖekae nye Tito, ame si ɖo kpɔɖeŋu nyui ɖi na sɔhɛwo.
—Tito 2:6-8.
Aɖaŋuɖoɖo: Zã agbalẽ si nye Srɔ̃ Wofe Xɔse nàtsɔ asrɔ̃ nu tso bibliameme siwo ɖo kpɔɖeŋu nyui ɖi na ŋutsuwo la ŋu, wo dometɔ aɖewoe nye Habel, Noa, Abram, Samuel, Eliya, Yona, Yosef kple Petro.


text: 11 Da wò abolo ɖo ɖe tɔwo dzi,*+ elabena àgakpɔe le ŋkeke geɖe megbe.+2 Na nu ame adre, alo ame enyi gɔ̃ hã,+ elabena mènya vɔ̃ kae le anyigba dzi va ge o.3 Ne tsi sɔ gbɔ ɖe alilikpowo me la, edzana ɖe anyigba dzi; eye ne ati mu dze anyiehe alo dziehe gome la, afi si wòmu dze la, afi mae wòtsina.4 Ame si le ŋku lém ɖe yafofo ŋu la mafã nu o, eye ame si le ŋku lém ɖe alilikpowo ŋu la maŋe nu o.+5 Ale si ko mènya ale si gbɔgbɔ wɔa dɔ le ɖevi si le funɔ fe dɔ* me fe fuwo me o la,+ nenema kee mènya Mawu vavã si wɔa nuwo katã la fe dɔwɔwɔwo o.+6 Ƒã wò nukuwo le ŋdi, eye wò alɔ megadzudzɔ o va se ɖe fiẽ;+ elabena mènya kae awɔ nyuie o, eɖanye esi alo ekemɛ o, alo ne wo kple eve lae le nyonyo ge o.7 Kekeli vivina, eye wònyo be ŋku nakpɔ ɣe.8 Elabena nenye be amegbetɔ nɔ agbe fe geɖe la, nekpɔ dzidzɔ le ŋkekeawo katã me.+ Ke neɖo ŋku edzi hã be vivitidogbewo asɔ gbɔ; esiwo katã gbɔna la nye tofloko sɔŋ.+9 Ðekakpui, kpɔ dzidzɔ le wò ɖekakpuime, na wò dzi nakpɔ dzidzɔ le wò ɖekakpuiŋkekewo me. Zɔ ɖe wò dzi fe didiwo* kple wò ŋku fe mɔfiafia nu; gake nyae be Mawu vavã la akplɔ wò ava ʋɔnui* le nu siawo katã ta.+10 Eya ta ɖe dzivedonamenuwo ɖa le wò dzi dzi, eye nàtsri nu siwo agblẽ nu le ŋuwò,* elabena sɔhɛmenɔnɔ kple ɖekakpuimenɔnɔ la, toflokoe wonye.+


text:
Aleke Woawɔ Ahe Ŋutifafa Ava Anyigba Dzi?
Ale si Biblia ɖo eŋui
Ŋutifafa ava anyigba dzi gake manye to amegbetɔwo fe agbagbadzedze me o. Ke boŋ Mawu Fiaɖufe, dziɖuɖu si le dzifo, si dzi Yesu le fia ɖum le lae ahe ŋutifafaa vɛ. Kpɔ nya siwo Biblia gblɔ tso mɔkpɔkpɔ wɔnuku sia ŋu la ɖa.
Mawu atsi “
aʋawɔwɔwo nu va se ɖe anyigba fe mlɔenu ke,” eye wòato esia me awɔ ɖe ŋugbe si wòdo be yeana “
ŋutifafa nanɔ ame siwo ŋu [yekpɔa] ŋudzedze ɖo la dome le anyigba dzi” la dzi.—Psalmo 46:10; Luka 2:14.
Mawu Fiaɖufe si le dzifo la aɖu anyigba bliboa dzi. (Daniel 7:14) Dziɖuɖu sia si aɖu xexea me katã dzi la aɖe dulɔlɔ̃ si gbɔ aʋawɔwɔ geɖe tsona la ɖa keŋkeŋ.
Woyɔ Yesu ame si nye Mawu Fiaɖufea fe Fia la be “
ŋutifafafia” eye akpɔ egbɔ be “
sefeɖo manɔe na ŋutifafa” o.— Yesaya 9:5, 6.
Womaɖe mɔ na ame siwo ɖoe kplikpaa be ŋutasẽnuwo koe yewoanɔ wɔwɔm la be woanɔ Fiaɖufe ma te o, elabe Mawu fe “
luʋɔ léa fu . . . ame si lɔ̃a ŋutasẽnuwɔwɔ.”—Psalmo 11:5; Lododowo 2:22.
Mawu fiaa eteviwo ale si woanɔ ŋutifafa me kple wo nɔewo. Eye Biblia ɖɔ nu nyui siwo le dodom tso nufiame sia me ale: “
Woatsɔ wofe yiwo atu kodziwoe, eye woatsɔ wofe akplɔwo atu hɛ gobɛwoe; dukɔ magatsɔ yi ɖe dukɔ ŋu azɔ o, eye womagasrɔ̃ aʋawɔwɔ hã azɔ o.”—Yesaya 2:3, 4.
Fifia gɔ̃ hã la, ame miliɔn geɖe siwo le xexea me godoo le ale si woanɔ ŋutifafa me kple wo haviwo srɔ̃m tso Mawu gbɔ. (Mateo 5:9) Togbɔ be míenye gbegbɔgblɔ vovovo dolawo eye míetso dukɔ siwo wu 230 me hã la, míegbe be mímatsɔ yi ɖe mía haviwo ŋu o.
Yehowa Ðasefowo le ale si woanɔ ŋutifafa me kple wo haviwo la srɔ̃m egbea
Srɔ̃ Nu Geɖe Wu
NYA NYUI SI TSO MAWU GBƆ!
Nu Kae Nye Nya Nyui La?
Xlẽ nu tso nya nyui si le Mawu si na mí, nu si ta wòhiã kpata ɖo kple nu si wòle be nàwɔ la ŋu.
AME KAWOE LE YEHOWA ƑE LƆLƆ̃NU WƆM EGBEA?
Ame Kawoe Yehowa Ðasefowo Nye?
Ènya Yehowa Ðasefo aɖewoa? Nu ka tututue nènya tso mía ŋu?


text:
AKPA 8
Enu Nywi Ci Àkpɔ Le Yesu Ku Lɔ Mɛɔ?
Yesu ku nɔ mìatɛnŋ anɔ agbe. Ʒan 3:16
Le ŋkeke amɛtɔntɔ nɔ Yesu kuku goduɔ, nyɔnu ɖekawo yi yi yɔdu tu, yí kpɔɛ le tootu. Yehowa fɔn Yesu do agbe.
Le yi goduɔ, Yesu dasɛ yiɖeki nɔ yi xlɔ apostolowo.
Le nyɔnɔnwi mɛɔ, Yehowa na Yesu gbe trɔ Mawudɔla sɛnŋsɛnŋ ɖeka, ci yí dagbevaku gbeɖegbeɖe o. Apostolo lɔwo kpɔɛ hwenu ci yí éyikɔ jeŋkwimɛ.
Mawu fɔn Yesu do agbe yí sɔ ɖo Efyɔ nɔ Mawu Fyɔɖuxu. Daniɛli 7:13, 14
Yesu sɔ yi gbe savɔ yí cú ’tafɛn do agbetɔwo ta. (Matie 20:28) Toto ’tafɛn lɔ jiɔ, Mawu na emɔkpɔkpɔ mì nɔ mìatɛnŋ anɔ agbe tɛgbɛɛ.
Yehowa ɖo Yesu Efyɔ nɔ akpacɛ do nyigban lɔ ji. Woafɔn egbejinɔtɔ 144 000 so ’ku woava ɖu Efyɔ koɖo Yesu le jeŋkwimɛ. Yesu koɖo amɛ 144 000 lɔwo jiɖuɖu jɔjɔɛ yí nyi Mawu Fyɔɖuxu.—Enyɔdasɛ 14:1-3.
Mawu Fyɔɖuxu lɔ atrɔ nyigban anyi paradiso. Ahwawawa, enu baɖawawa, wamɛnɔnyinyi koɖo ejutotwi agu. Amɛshiamɛ akpɔ jijɔ.—Ehajiji Wema 145:16.


text:
2017 Convention Program
Kpɔ ŋkeke ɖekaɖeka toto nɔ takpekpegan cɛ, ci yi akpedo eo nu nɔ nakpɔtɔ awanɔ enu ci yi nyɔ yi ado ji le efunkpekpewo mɛ.
Xɔsuzangbe
Nyi yi akpedo Kristotɔwo nu nɔ nɔnɔmɛ ciwo yi ӡan nɔ ejidodo le efunkpekpewo mɛ asun wo shiɔ?
Zozangbe
How does Almighty God supply us with endurance and comfort?
Kwɛshilagbe
Yesu nu mɔ: “Amɛ ci yí ado ji keke yí aɖo vɔvɔɛnuɔ, eyi akpɔ hwlɛngan.” Le atɛnŋ awa do yi nyɔ lɔwo ji doɔ?
Enyɔtakankan nɔ mɛ ciwo yi va takpekpe lɔ
Etɛnŋ dro eo mɔ ayi bɔbɔ vevi ciwo woawa le toto lɔ mɛ. Gbesɔ kpedo nuɔ, kpɔ elɛ tɔxu nɔ eji mɔ yeanya enu sɔ mɛ ciwo va, ӡinӡindoshimɛ, lɔnlɔn faa nunana, cikenaxu, enububuwo dadoxu koɖo wowo jixu, anyinɔxu, alo lɔnlɔn faa dɔwaxu nu.
Kpla enu Sugbɔ doji
MIWO YÍ LE YEHOWA DRO WAKƆ LE EGBƐMƐƆ?
Nyi yí taɖo mìyinɔ takpekpewoɔ?
Le exwe ɖeka mɛɔ, mìbɔnɔ doju zet ɔn le wana veviwo mɛ. Lé àwɛ akpɔ nyɔna so bɔbɔ cɛwo mɛɔ?


text:
Mawue Nana Míekpea Fua?
Wɔ Efe Kɔpi
Ale si Biblia ɖo eŋui
Biblia ɖo eŋu eme kɔ fãa be, ao. Yehowa Mawu meɖoe kura be amegbetɔwo nakpe fu o. Ke hã atsu kple asi gbãtɔ dze aglã ɖe Mawu fe dziɖuɖu ŋu, eye wotiae be yewo ŋutɔwo yewoatso nya me le nyui kple vɔ̃ ŋu na yewo ɖokuiwo. Woɖe wo ɖokuiwo ɖa le Mawu ŋu eye wokpɔ emetsonuawo hã.
Egbea míele tiatia gbegblẽ si ame eve mawo wɔ la fe fu kpem. Eya ta amegbetɔwo fe fukpekpe metso Mawu gbɔ kura o.
Biblia gblɔ be: “
Ne ame aɖe le tetekpɔ me tom la, negagblɔ be: ‘Mawue le teyem kpɔ’ o. Elabena womate ŋu atsɔ nu vɔ̃ɖiwo ate Mawu kpɔ o, eye eya ŋutɔ hã metea ame aɖeke kpɔ o.” (Yakobo 1:13) Fukpekpe ate ŋu aɖe kpe na ame sia ame, ame siwo ŋu Mawu kpɔa ŋudzedze le gɔ̃ hã meto le eme o.
Srɔ̃ Nu Geɖe Wu
NYA NYUI SI TSO MAWU GBƆ!
Nu Ka Tae Mawu Ðe Mɔ Vɔ̃ɖinyenye Kple Fukpekpe Li Ðo?
Aleke vɔ̃ɖinyenye dze egɔmee, eye nu ka tae Mawu ɖe mɔ fukpekpe kpɔtɔ li? Ðe fukpekpe nu ayi gbe aɖe gbea?
GBETAKPƆXƆ
Nu Tɔxɛ Si Mawu Wɔ Na Wò
Mawu fe dzidzenu si nye “agbe ɖe agbe tefe” la na míese nu si ta Mawu ‘tsɔ ye ŋutɔ fe Tenuvi hena’ la gɔme.


text:
Àdi be yease nyati sia le gbe sia mea, %%?
JW LIBRARY
Nya Siwo Amewo Biana Edziedzi—JW Library (Android)
Nya Siwo Amewo Biana Edziedzi—JW Library (Android)
JW Library wɔa dɔ le dɔwɔnu siwo gbɔna la dzi:
Mímewɔ ɖoɖo be wòawɔ dɔ le dɔwɔnu siwo gbɔna dzi o:
Wotsɔa gbe yeyewo kpenɛ tso ɣeyiɣi yi ɣeyiɣi. Ne èdi be yeakpɔ gbe vovovo siwo fe agbalẽwo le edzi la, zi Gbegbɔgblɔ dzi.
Amadedeawo dometɔ ɖe sia ɖe le tsitre ɖi na hatsotso enyi siwo me woma Biblia-gbalẽwo ɖo le Mawu Ƒe Nya La Me Nya Vevi Aɖewo fe Nyabiase 19 lia me.
Android version 4.0 kple esiwo de ŋgɔ wui dzi koe Kingdom Interlinear dzena le.
JW Library fe dɔwɔwɔ nɔa ɖeka le asitelefon, kɔmpiuta kple bubuawo dzi. Gake ɣeyiɣi si woatsɔ nu yeyewo akpe dɔwɔnu siawo dometɔ aɖe dzi nuwo la ate ŋu ato vovo tso bubuawo tɔ gbɔ.
Ɖoe Ɖe Amewo
Ɖoe Ɖe Amewo
Eʋegbe
Nya Siwo Amewo Biana Edziedzi—JW Library (Android)
https://assetsnffrgf-a.akamaihd.net/assets/m/802013202/univ/art/802013202_univ_sqr_xl.jpg


text:
Nu Kae Nye Mawu Fiaɖufe La?
Ðe nàgblɔ be . . .
enye nane si le míafe dzi mea?
enye tefe aɖe le dzifoa?
dziɖuɖu ŋutɔŋutɔ si le dzifo yea?
NYA SI BIBLIA GBLƆ
“Dzifo fe Mawu la aɖo fiaɖufe aɖe anyi, si matsrɔ̃ gbeɖegbeɖe o.”
‘Elabena wodzi vi na mí, eye dziɖuɖu le abɔta nɛ.’
VI KAE ESIA AÐE NA WÒ?
Dziɖuɖu dzɔdzɔe sia ahe nu nyui geɖe vɛ na wò.
—Yesaya 48:17, 18.
Ahe xexe yeye si me lãmesẽ deblibo kple dzidzɔ geɖe le vɛ na wò.
—Nyaɖeɖefia 21:3, 4.
ÐE MÍATE ŊU AKA ÐE NYA SI BIBLIA GBLƆ DZIA?
Ɛ̃, míate ŋu aka ɖe edzi, le susu eve ya teti ta:
Yesu na míenya nu si Mawu Fiaɖufea awɔ na mí. Yesu fia eyomedzelawo be woado gbe ɖa be Mawu fe Fiaɖufe la nava eye woawɔ Mawu fe lɔlɔ̃nu le anyigba dzi. (Mateo 6:9, 10) Nu siwo Yesu wɔ la na míekpɔ ale si gbedodoɖa ma ava emee.
Esime Yesu nɔ anyigba dzi la, ena nuɖuɖu dɔwuitɔwo, eda dɔ na dɔnɔwo, eye wòfɔ ame kukuwo ɖe tsitre! (Mateo 15:29-38; Yohanes 11:38-44) Yesu si woɖo Mawu Fiaɖufea fe Fia la to esia dzi na míekpɔ nu nyui siwo Fiaɖufea ava wɔ na eteviwo le etsɔme.
—Nyaɖeɖefia 11:15.
Nu siwo le dzɔdzɔm le xexea me ɖo kpe edzi be Mawu Fiaɖufea gogo. Yesu gblɔe ɖi be do ŋgɔ teti hafi Fiaɖufea nahe ŋutifafa ava xexea me la, aʋawɔwɔ, dɔwuame kple anyigbaʋuʋu abɔ ɖe anyigba dzi.
—Mateo 24:3, 7.
Míekpɔe be dzesiawo katã le eme vam egbea. Eya ta míate ŋu aka ɖe edzi be Mawu Fiaɖufea ava ɖe fukpekpewo katã ɖa kpuie.
BU NYA SIA ŊU KPƆ
Aleke agbenɔnɔ anɔ le Mawu Fiaɖufea fe dziɖuɖu te?
Biblia ɖo nya sia ŋu le PSALMO 37:29 kple YESAYA 65:21-23.


text: 45 Ale Yehowa gblɔ na Kores,+ efe amesiamina,Ame si fe nuɖusi melé,+Ne mabɔbɔ dukɔwo ɖe anyi le eŋkume,+Ne maxɔ aʋawɔnuwo le fiawo si,*Ne maʋu ʋɔtru agaveewo le eŋkume,Ale be agboawo natsi madomado lae nye esi:2 “Nye ŋutɔ madze ŋgɔwò,+Eye mana togbɛwo nazu sɔsɔefe.Magbã akɔbliʋɔtruwo gudugudu,Eye maŋe gametiwo.+3 Matsɔ kesinɔnu siwo le blukɔ meKple kesinɔnu siwo wodzra ɖo ɖe ɣaɣlafe la ana wò,+Ne nàdze sii be nyee nye Yehowa,Israel fe Mawu, Ame si tsɔ wò ŋkɔ le yɔwòm.+4 Nye subɔla Yakob kple nye ame tiatia Israel taeMetsɔ wò ŋkɔ yɔ wò ɖo.Metsɔ bubuŋkɔ na wò togbɔ be mèdze sim o hã.5 Nyee nye Yehowa, eye bubu aɖeke megali o.Nye ɖeɖe koe nye Mawu, ɖeke megali o.+Mado ŋusẽ wò* togbɔ be mèdze sim o hã,6 Ne amewo nanyaeLe ɣedzefe kple ɣetoɖofeBe ame aɖeke meli kpe ɖe ŋunye o.+Nyee nye Yehowa, bubu aɖeke megali o.+7 Nyee wɔ kekeli,+ eye nyee wɔ viviti,+Nyee wɔa ŋutifafa,+ eye nyee hea gbegblẽ vɛ;+Nye Yehowa, nyee wɔ nu siawo katã.8 Mi dzifowo, midza;+Alilikpowo nedza dzɔdzɔenyenye.Anyigba neke nu, ne xɔname namie,Eye dzɔdzɔenyenye nemie kplii.+Nye Yehowa ye wɔe.”9 Baba na ame si le dzre hem kple Ewɔla,*Elabena ze kakɛ dzro ko wònye,Le ze kakɛ bubuwo dome le anyigba!Ðe tsu agblɔ na zemela* be: “Nu ka wɔm nèlea?”+Eye ɖe wò asinudɔwɔwɔ agblɔ be: “Mèto asi oa”?*10 Baba na ame si bia fofoa be: “Nu kae nye esi nèdzi?”Eye wòbia dadaa be: “Nu ka dzim nèle?”*11 Ale Yehowa, Israel Ƒe Kɔkɔetɔ+ kple Emèla, gblɔe nye esi:“Ðe miabia nu siwo gbɔna dzɔdzɔ ge lam,Eye miabia nyam le vinyewo+ ŋu alo aɖe gbe nam le nye asinudɔwɔwɔwo ŋua?12 Nyee wɔ anyigba+ hewɔ ame ɖe edzi.+Nye ŋutɔ nye asiwoe metsɔ he dzifo me,+Eye nyee ɖea gbe na eŋunuwo katã.”+13 “Menyɔ ame aɖe le dzɔdzɔenyenye me,+Eye mana efe mɔwo katã nadzɔ.Eyae atso nye du la,+Eye wòaɖe asi le nye aboyomewo ŋu,+ menye le ga alo zãnuxɔxɔ ta o,”+ aʋakɔwo fe Yehowa ye gblɔe.14 Ale Yehowa gblɔe nye esi:“Egipte fe viɖe kple Etiopia fe adzɔnuwo kpakple Sabatɔ tsralaawoAva gbɔwò ahazu tɔwò.Woanɔ kɔsɔkɔsɔwo me adze yowòme.Woava bɔbɔ na wò.+Woado gbe ɖa na wò agblɔ be: ‘Nyatefee, Mawu li kpli wò,+Eye ame bubu aɖeke megali o; Mawu bubu aɖeke megali o.’”15 Nyatefee, Mawu si ɣlaa eɖokui nènye,Oo Israel fe Mawu nènye, Xɔnametɔ+ nènye.16 Ŋukpe alé wo katã, eye woado vlo wo;Legbamèlawo katã aɖu ŋukpe anɔ yiyim.+17 Ke Yehowa atsɔ xɔname mavɔ axɔ na Israel ya.+Ŋukpe malé mi alo woado vlo mi tegbee o.+18 Elabena ale Yehowa,Dzifowɔla,+ Eya, ame si nye Mawu vavã la,Anyigba la Mèla kple Ewɔla, Ame si ɖo egɔme anyi,+Menye ɖeko wòwɔe dzodzro* o, ke boŋ ɖe wòmèe be woanɔ edzi la, gblɔe nye esi:+“Nyee nye Yehowa, bubu aɖeke megali o.19 Nyemefo nu le ɣaɣlafe,+ le anyigba doblukɔ dzi o;Eye nyemegblɔ na Yakob fe dzidzimevi la be:‘Midim dzodzro o.’*Nyee nye Yehowa, ame si gblɔa nya dzɔdzɔe kple nya si le etefe.+20 Mifo takpli ne miava.Mi ame siwo si tso dukɔwo me, miwɔ ɖeka miava.+Ame siwo lé wofe legbawo ɖe taKple ame siwo doa gbe ɖa na mawu si mate ŋu axɔ na ame o la, menya naneke o.+21 Mifo nu, eye miagblɔ miafe nya.Miwɔ ɖeka, mialé nyawo kpɔ.Ame kae gblɔ esia ɖi tso gbe aɖe gbe ke?Eye wòɖe gbefãe tso blema ke?Menye nye, Yehowa, ye oa?Mawu bubu aɖeke mekpe ɖe ŋunye o;Mawu dzɔdzɔetɔ kple Xɔnametɔ+ menye, bubu aɖeke meli kpe ɖe ŋunye o.+22 Mi anyigba fe mlɔenu nɔlawo katã, mitrɔ ɖe ŋunye, ne miakpɔ ɖeɖe;+Elabena nyee nye Mawu, eye bubu aɖeke megali o.+23 Metà nye ŋutɔ ɖokuinye;Nya la do tso nye nu me le dzɔdzɔenyenye me,Eye magbugbɔ o:+Ame sia ame adze klo nam,Aɖe sia aɖe aka atam nam le nyatefe me+24 Agblɔ be: ‘Nyatefee, dzɔdzɔenyenye vavãtɔ kple ŋusẽ le Yehowa me.Ame siwo katã do dziku ɖe eŋu la ava eŋkume kple ŋukpe.25 Yehowa mee woatso afia dzɔdzɔe na Israel fe dzidzimeviwo katã le,+Eye eya mee woafo adegbe le.’”


text:
Tenɔnɔ Ðe Dɔ Mavɔleameŋu Nu—Ðe Biblia Ate Ŋu Akpe Ðe Mía Ŋua?
Ale si Biblia ɖo eŋui
Ɛ̃. Mawu tsɔ ɖe le eme na esubɔla siwo le dɔ lém la.
Biblia gblɔ le mawusubɔla wɔnutefe aɖe ŋu be: “Yehowa akpe ɖe eŋu le dɔba dzi.” (Psalmo 41:4) Ne èle dɔ mavɔleameŋu aɖe lém la, afɔɖeɖe etɔ̃ siwo gbɔna la akpe ɖe ŋuwò:
Do gbe ɖa be Mawu nàdo ŋusẽ wò nànɔ te ɖe enu.
Àkpɔ “Mawu fe ŋutifafa, si foa susu ɖe sia ɖe ta” eye wòaɖe wò dzimaɖitsitsiwo dzi akpɔtɔ ahalé wò ɖe te.—Filipitɔwo 4:6, 7.
Na dzi nanɔ dzɔwòm.
Biblia gblɔ be: “Dzi kpɔdzidzɔ nana lãme hayana, ke gbɔgbɔ xanu nana fuwo funa kplakplakpla.” (Lododowo 17:22) Megatsɔ nya sia nya nya vevii akpa o, elabena esia ana dzi nadzɔ wò le ɣeyiɣi sesẽwo me, eye akpɔ ŋusẽ nyui ɖe wò lãmesẽ hã dzi.
Kpɔ mɔ na nu siwo le etsɔme. Ne mɔkpɔkpɔ nyuiwo le asiwò la, ana dzi nadzɔ wò togbɔ be dɔ mavɔleameŋuwo anɔ fu ɖem na wò hã. (Romatɔwo 12:12)
Biblia gblɔ ɖi be le etsɔme la, “duametɔ aɖeke magblɔ be, yele dɔ lém o.” (Yesaya 33:24)Ɣemaɣi la, Mawu ada dɔ mavɔleameŋu siwo ɖɔktawo mete ŋu le ta kpɔm na egbea o la.
Le kpɔɖeŋu me, Biblia fo nu tso ale si ame tsitsiwo agbugbɔ aɖo wofe sɔhɛmenɔɣiwo me la ŋu ale: “Ekema dzo aɖo efe lãme abe ɖekakpui ene, eye wòagaɖo efe ɖekakpuiŋkekewo me.”—Hiob 33:25.
De dzesii: Togbɔ be Yehowa Ðasefowo lɔ̃ ɖe edzi be Mawu kpena ɖe yewo ŋu hã la, wonaa ɖɔktawo wɔa atike na wo ne wole dɔ mavɔleameŋu lém. (Marko 2:17) Ke hã, míekafua dɔdamɔnu aɖe koŋ be eyae nyo wu o; míesusu be ekpo ɖe ame sia ame ŋutɔ gbɔ be wòatso nya me le dɔdamɔnu si woazã nɛ la ŋu.


text:
GBETAKPƆXƆ—TATA SI MÍESRƆ̃NA September 2017
Nusɔsrɔ̃nyati siwo me míadzro tso October 23 va se ɖe November 26, 2017 la le tata sia me.
Srɔ̃ Ðokuidziɖuɖu
Aleke Biblia me kpɔɖeŋuwo ate ŋu akpe ɖe mía ŋu míasrɔ̃ ɖokuidziɖuɖu eye míazu ɖokuidziɖulawo? Nu ka tae wòle be Kristotɔwo nasrɔ̃ ɖokuidziɖuɖu?
Srɔ̃ Yehowa Ƒe Veveseɖeamenu
Gbe ɖeka, Yehowa fo nu tso efe ŋkɔ kple efe nɔnɔme nyoameŋuawo ŋu na Mose tsɔ ɖe ame si wònye la fiae. Veveseɖeamenu le efe nɔnɔme nyoameŋu siwo wòyɔ gbã la dome. Nu kae wòfia be woase veve ɖe ame nu, eye nu ka tae wòle vevie be nàsrɔ̃ nu geɖe tso veveseɖeamenu ŋu?
AGBEMEŊUTINYA
Mɔnukpɔkpɔ Su Asinye Mewɔ Dɔ Kple Nutefewɔlawo
David Sinclair fo nu tso dzidzɔ siwo wòkpɔ esi mɔnukpɔkpɔ su esi wòwɔ dɔ kple nɔviŋutsu kple nɔvinyɔnu nutefewɔlawo le fe 61 siwo wòtsɔ subɔ le Brooklyn Betel me la dometɔ aɖewo ŋu.
“Mía Mawu Ƒe Nya Ya Nɔa Anyi Tegbee”
Wowu Biblia ŋɔŋlɔ nu fe alafa geɖewoe nye esia, ke hã egakpɔtɔ nye agbalẽ si amewo flena wu, togbɔ be gbe siwo amewo dona nɔ tɔtrɔm, xexemedziɖuɖuwo he tɔtrɔ gãwo vɛ, eye amewo tsi tsitre ɖe egɔmeɖeɖe ŋu hã.
‘Ŋusẽ Le Mawu Ƒe Nya La Ŋu’
Mawu fe Nyaa sɔsrɔ̃ kpe ɖe ame geɖe ŋu wowɔ tɔtrɔ gãwo le wofe agbe me. Nu kae wòle be míawɔ hafi Mawu fe Nyaa naɖe vi na mí?
“Lé Dzi Ðe Ƒo, . . . Eye Nàwɔ Dɔ La”
Nu ka tae wòhiã be dzi nanɔ mía fo, eye aleke míawɔ be dzi nanɔ mía fo?